Lai Tlangval Pakhat Le Kawl Mintami “Khin Wunt War” Konglam A Limsa Ngai – Onlinenungak\nLai Tlangval Pakhat Le Kawl Mintami “Khin Wunt War” Konglam A Limsa Ngai\nThe Voice Myanmar Season 3 ah hlasak aa zuam cuahmah ve mi Laipa “Twan Pee” cu a tutiang aa zuamnak ah a tling rih i kawlram mipi tampi nih an uar i thazang an pek taktak mi pakhat ah a hung i cang . Twan Pee hi kan unau Tedim lei mi a si i Kalaymyo ah a um mi a si Yangon ah hin hlasak zuam ruahbak ah a rak ra ve mi a si .\nAtu tiang aa zuamnak ah cun Judges pawl zong an lungtling ngai i a donghnak tiang teinak a hmu kho te hnga maw ti ah mipi nih cuanh cuahmah lio mi a si ve . “Twan pee” cu kawlram Media minthang MC (Myanmar Celebrity) nih interview an tuah i cu i a chim mi bia nih cun kawlrampi a hninh colh .Lungthiang tuk in Interview nak ah cun kawlram mintami minthang pakhat a si ve mi “Khin Wunt War” a uar nak kong cu fiang tlang ngai in a chim huar ko .\n“Khin Wunt War” hi miss a rak i zuam lio te in ka rak uar tuk mi a si cang , vanmi hmanh hi a mah nak in an i dawh deuh hlei ti hnga hme maw titiang in ka mit ah cun aa dawh i ka aur . A mah ka uar tuk ruang ah hla zong ka phuah i a sikhawh ah cun keimah hla zong ah lemcang piak te dingin ka duh taktak . A mah he zong i hmuh khawh ka saduhthah ngai ngai a si “tiah lungthiang tein a uar nak kong cu a chim .\nMintanmi “Khin Wunt War” hi a tulio kawlram mintami ah mipi uar mi le fans a ngah pawl a si ve i “Sai Sai Khain Hlaing” he an i uar tiah mipi lei in aw an zong a ngei mi a si . Lai tlangval nih cun kawlram minthang “Sai Sai Khain Hlaing” cu a laan kho te hnga maw ?Fighting\nR.I.P : 17.1.20, Tuizing Mandalay-Pyin Oo Lwin lamzin ah bike fehcak tuk speed control thei loin thingkung a pahih bike ih phuraw mipa pahnih an thi\nPu Trump president a si ṭhan nak ding ah cun pithlung arpi tia a si i sumkhal a thla a corh lawng ah a si kho ve hnga dek maw\nPu Trump Nih A Thinhun Lungin Martial Law Hman Dingah Biachahnak A Tuah Ti Mi Cu Dik Lo Mi A Si Rak Zum Hlah\nDr. Pari : Tuchun Ah Covid -19 Kham Nak Sii Kai Chun Cang Delhi CM Nih A Lak In Chunh Dih Ding Central Cozah Sin Ah A Chim (+Video)\nJanuary 20 President Joe Biden Inauguration ca i Rehearsal, timhtuahnak cu letter a si cang


Tilawng pakhat ai let i minung (150) an thi - Khuaruah Har News\nTilawng pakhat ai let i minung (150) an thi\nTu lio kan vawlei thawngpang hi cu ngaihchiatna le lungretheihnak in a khat dih cang. Mi tampi cu chungkhar nupi fale cawmnak caah tiin ei le din awk kawl in hmunkip an vah lio ah tilawng le mawtawka, tlanglawng, vanlawng in vanchiatnak phun phun (natural calamity) in minung tampi cu sian loh bu in lei dai tang ah an liam.\n(18 April, 2019) ah Central Africa khawmualpi, ram tampi nih an theihnghalmi ram minung 81.34million tluk tam an umnak, Domocratic Republic of Congo i a ummi tidilpi, a lian taktakmi le vawlei cung mi tampi nih an theihmi Lake Kivu tidilpi ah Passenger minung 150 a phurtu Ferry Tilawngpi cu a accident i a hohmanh a nungmi an um lo. Titlami hna hi a tu an kawl cuahmah lio a si tiah CNN News nih cun a chim.\nPresident Felix Tshisekedi nih cun a thimi chungkhar sin ah a ngaihchiatpinak le a zangfahnak hna kawng a chim bu in hnemh nak bia a chim. A tu ti tlami hna lak ah hin an ruak an hmuh lohmi tam tuk an um rih lai tiah zumh a si. Kan vawlei cung khua caan zoh tik ah hin Tial Uk micheu khat hna cu tilawng, tlanglawng, mawtaw cung zawng in an thi tiah a rak phuah mi cu a hman taktak.\nChungjkhar nuam tein zingka ah ka tho ko nain zanlei ah cun mitthli he fanu fapa chungkhar le hna he an ni tthen tthan tawn. Mah bantuk vawlei ah a nung mi kan si caah kan nunnak hi sullam ngeite in kan hman a herh taktak ti kha hawi dawt philh hrim hrim hlah. Zeitik caan theng ah kan thih lai a ho hmanh nih kan chim kho lo.\nInchungkhar Pakhat Hna Cu Nuam Tein An Um Lio Ah Ttek Nih A Den Hna Pathum An Thi\nMINPYA MYONE CHUNG AH RAL ATHO THAN CHIN MI CHEUKHAT PAWL EIDIN AH HARNAK AN TAWNG\nMino Hna Cu An Duhmi Ai Dang Lengluang Ko Nain An Duhmi Ai Khah Cem Nak Cu Smart Phone An Khin A Si\nDollare 2million Man Le Dollare One Million Man Maawtaw Cu A Ruak Ah An Vui Chih\nEsther Dawt Chin Sung Caah Kawl Mirum Pa Nih Kyat Ting (58) Man Vote A Pek\nTotal 29197 297947\nThis Week 379 5089\nThis Month 2932 23780


Singer Esther Van Hnem Sung Le A Fanu An I Rem Kho Taktak - The Chin Celebrities\nSinger Esther Van Hnem Sung cu Chin/ Laimi nih hlasa thiam lei in siseh hla phuah thiam lei zong in kan I bochan tak tak i thazaang zong kan pek kan uar taktak mi minthang pakhat a si. Mah tluk in chin/ Laimi nih kan uar I thazaang zong kan pek taktak mi minthang singer Esther Van Hnem Sung cu niizan kha kum 28 a tling nii a birthday a si.\nLaimi nih gospel hlasa thiam lei in kan uar taktak mi, singer Esther Van Hnem Sung nih a chuahnii I a lung um bia cu a tanglei ban tuk in hin a langter.\nEsther Van Hnem Sung: Kum 28 ka tling! Ka fanu thlahnih a tling; Ka hngakchiat lio ah cun 2020 hi a hlat tuk le ka phan kho te lai ti ka rak ruat loh, he! Bawipa thawng in ka van phan tak tak ah cun chikhat te a rak si.\nTuah duhmi tampi ka tuah khawh lomi a um nain ka timh lo piin Bawipa nih caan tha a awnh i ka tuah mi tampi ka ruahthan ah Bawipa min ka thangthat! Nihin nitiang Bawipa nih a ka hruaimi khuallam hi ka lunghmuih ko.\nHmailei zong ah Bawipa thangthatnak hla tuah khawh peng ding hi ka thlacamnak asi. Nan thlacamnak ah ka telh tawn ve uh. Bawipa sunparnak caah.Dawtu chungkhat, hawikom vialte nan cung ah kai lawm tuk.Bawipa nih thlawchuah in pe hna seh tiah a fb a a lang ter.


Australia Mi Auhnak Ah Kan Chin Miphun Nih Ralrin Le Fimkhur Kan Herh | The Chin Express\nAustralia Mi Auhnak Ah Kan Chin Miphun Nih Ralrin Le Fimkhur Kan Herh\nMay 18, 2018 Hniang Zi Capar [Opinion] 0\nNai hrawng hi Australia Cozah nih tangka in mi auhnak a van on bak in mah kong hi buai sup cio a si. Culakah, Cozah nih khua te lei nan um i nan chung le kha 202 SHP (Special Humanitarian Program) in nan auh hna ahcun hawihlei ruahpiak (priority) nan si lai ti mi an van ka ti cang ka in khuapi lei um mi pawl nih heh tiah an unau, an unau a silo mi tiang unau min in auhnak an tuah hna tiah an ka chimh.\nMah nak in tih a nung mi cu Lai tlang a ummi tiang an auh hna i mah auhnak cu an tuah cuah mah hna. Lai lei cun a run run bak in Malaysia ah an rak pok cuahmah an ti. An ka chimh mi a si ca’h 50% cu a hman lo kho.\nTheih hrimhrim ding:\n1. SHP (202) mi auhnak 1981 in an rak awt in nihin ni tiang peh zulh peng a si. Tukum ca\nzong ah case 1000 hrawng reserve an chiah nain khuatelei (regional areas) hi hawihlei in\nkan ruah piak hna lai ti hi fiang ko in kan Cozah nih an chim. Cozah bia chim cu an\ntuah mi te lawng an chim.\n2. 2014-2015 CPP mi auhnak a part lio ah he tiah 202 auhnak an rak tuah hna i a cheukhat cu zei tik hmanh ah appeal letter (nawlnak ca) rak tial ti hlah uh a ti mi tiang in an um. Acheu khat cu cakuat let ti lo mi le a tlamtling thai mi zong a um ve.\n3. Khualipi pawl a si mi Melbourne, Sydney, Brisbine, Adelaide le Perth tbk i a um mi nih\nkhin auhnak tuah khawh a si lo tinak a si lo. Tuah khawh a si ko nain Cozah nih khuate lei\na um mi nih mi auhnak an tuah mi kha hawihlei in a ruah piak hna lai i Cozah case chiah piak mi ah Khuate lei um mi nih application an tlinh ahcun khuapi lei tuah mi tu cu tinco awk a um ti lo tinak a si lai.\n4. 2015 tiang bantuk si ti loin a tulio kan Cozah nih atuah mi cu a ramchung lut mi\npaoh paoh (ralzam a siah, ralzam lo a si ah) a hleice in hlethlainak an tuah cang. Mah cu\nkan Facebook (social media) tiang in an zoh dih. Cucaah, Laitlang a um ko mi Malaysia\nvan auh riang mang i auhnak van tuah piak ti mi hi kan Chin miphun nih khua nan ruah\ntaktak a hau. An reject lo in len kho sual hna seh law citizenship sok tik ah a record vial te\nkherhlai dih ah kuat a tong ding a si ahcun Chin Community pawl hi zei hmanh ai thlak\nngam ding kan um ti lo. Cucaah, nan unau India le Malaysia ah um mi tu auh hna uh law\nLaitlang tiang cu auh lo hi a tha bik. Nan hngakkau tuk ruangah kan miphun thangchiat ter tu nan si lo hi a biapi tuk.\n5. Australia phak hnu ah unau hmanh hmun khat um tti khawh an si lo. Cucaah, na unau a\nsi lo mi unau in nan i auh tik ah hin hmailei caan sau pi tiang caah khua ruah nan hau. An\nphak hnu ah min thleng le a ngah ti lai lo. Nan kal tak mi unau cheu khat tiang nih Australia tlawn duh zongah an rak tlawng kho ti lai lo. Cun, nan i chim ruah lio bantuk in hi ka phak hnu ah thil a cang lo tikah le nan buaibai tik ca tiang ruah a hau. Australia um cia mi hmanh kan buai tuk cang. Unau ai chawn kho lo mi an tam tuk cang. Cucaah, khua fak piin nan ruah a hau.\n6. Atu bantuk ningcang loin kan mipi nih thil nan tuah mi pawl hi Home Affairs sin a langh\nthan te tik ahcun Cozah sin ah heh tiah kan auh len mi pawl khi pakpalawng an si dih te\nlai. Zei ca’h tiah nan mah nih nan duhnak lawng nan tuah caah nan tuah mi thil hi\nmiphun he ai peihtlai peng mi a si nan theih lo lio ah kan miphun ning pi in kan rak tem.\nKan miphun chung in minung pakhat nih thil sual a tuah mi hi miphun nih a temtuar ti hi\nnan i fian awk hrimhrim a si.\nNote: Mi auhnak hi Cozah nih National Security phunkhat ah an chiah caah kan nih\nChin miphun zong nih mah mi auhnak kan tuah tik ah hin khua fak piin ruah kan hau. Lai\ntlang lei chim sawhnak le India le Malaysia lei chim sawhnak in khua nan khan lo a biapi


Breaking News: Uico pawl nih Falam Peng Rialti khua ah Biakinn tel in inn 4 an khangh piak hna\nOctober 13,2021/ Kalay in a rak kai mi SAC ralkap nih Falam Peng Rualti khua Khrihfa Biakinn tel in inn 4 mei in an khangh tiah, thawngpang thar kan theih. Nihin kan kawlram sining le dirhmun cu a celh in celh ding hrim a si ti lo. Kum 60, 70 kan tuar ing nak hi ruahpiak thiam loin sal ah hmang rih akan duh tu Uico rual hna hi kutke a ngeimi pawl nih lungrual tein doh chinchin cang hna usih.\nAn khanghnak khua hi Hakha le Falam kar khua a si i minung tlawmte inn 12 hrawng an umnak khua a si. Nihin October 13, 2021/ zaanlei 3:15pm hrawngah khan SAC ralkap nih mei in an khangh tiah, thawng kan theih. Atu bantuk in kan khua le kan ram cia ah mipi zawnruahnak a ngei lomi uico hna hi kan dihlak chuahhnawh an hau cang ko. Kan chimram kaadang, hmundang zongah daithlang awk kan tha hrim ti lo.\nHi hna pawl hi zahaan Falam khua ah a riak mi an si i Lungpi khua ah atu hi an lor tuk cang. Meithal an puah lenping ah khuami innzuat satil zong an thah-eipiak fawn hna tiah, thawngpang vun theih cu lung a fak chin. Laimi vialte kan dihlak lungrual tein mifir pa Min Aung Hliang a nau le hi kan tei hna hlan lo kan doh cio hna lai. Lunghrual cu teinak hriamnam tha taktak asi. Kan miphun a nung Pathian nih kan huhpheng hram ko seh. Credit: The Hakha Times\nCamp Victoria CNF/A ca’h Pathian sin thlacam bawmh hna usih


Joe Biden Fapa Caah Thawngpang Chia Taktak A Chuak!\nJoe Biden fapa Hunter Biden cu Ukrain le Chiana ram i business a tuahmi in a ngahmi phaisa cu tax pe loin a thlithup in US ah a luhpi tiah an zumh caah FBI nih an kherh hlai lio a si\nDelaware State an umnak pawng i commuter remhnak dawr ah a computer a remh i a hlam ti lomi cu FBI nih an laak i zohfelnak an tuah hnu ah atu bantuk in investigate an tuahnak a si Mah computer chungah phungning loin a thlithup thil tampi a tuahmi he a pehtlaimi information tampi a um lai tiah an zumh.\nLiberals Media pawl nih Trump pawl nih FBI a fial hna tiah an ruah. Asinain President Trump nih mah kongah zei ka tuahmi le tuah khawhmi a um lo” tiah a chim. Hunter Biden a pu pa zong tax kongah an tlaih i investigate an tuah lio a si.\nPhaisa Bawmhnak Kong: Nizan ah White Houe Secretary of Treasure Mnuchin, Republican hruatu hna le Democrat hruaitu hna meeting ah mipzapi bawmhnak minung pakhat stimulus check $600 pek ding cu a tlangpi in an lungtling.\nSenator Tim Kaine nih cun tuchun ahcun deal kan tuahmi vilatr kan lim dih lai tiah ka ruah tlawmte ceih ding lawng a taang cang” tiah reporters sin ah a chim Senate Majority Leader Mitch McConnell nih kap hnih lungtling nak dingah a pelte lawng a tang tiah nizan zanlei ah khan a chim. Tuchun i deal an tuahmi an lim ahcun Christmas hlan ah mimung pakhat $ 600 cio ngah than si te lai


KHAH CNA CAAH TIMHCIA IN NAN UM CANG MAW? – The Chinlung Post\nFebruary 11, 2021 admin Local News 0\nCNF/CNA bawmh Dingin Ready nan si cang maw? Chin miphun vialte hna kan Chinram damnak le luatnak ding caah CNA bawmh dingin timhcia na si cang maw? Kum 70 tluk Kawlralkap nih aa kan uk cang i, vawlei cungah sifak bikmi ram ah kan i chuah cang. Kannih Tlaangcung miphun hna cu a hlei in kawlralkap nih rialdipmi kan si. Kan covo vialte zong aa kan chuh dih cang.\nAtuhi kanram buai asi. Kawlram pumpi in kan buai lio asi. Kawlralkap nih uknak an lak lio caan asi i, kawlralkap nih mipi kahnak order an ngah cang. Tlangcung miphun hna a tu in kan lungrual ahau cang. Biatak tein kan ttuan caan a hau cang. Kawlralkap hi zeitik hmanh ah zumh awk an tlak ti lo. Kan ram ah buainak a tlung colh lai. Tlangcung miphun hriamtlai le kawlralkap karlak ah kahnak a zualhma lai.\nCNA le Kawlralkap zong an i kap te lai. Nai hrawnghrang thawngpang a chia ngaingai cang. CNA zong kawlralkap kah ding in timhcia an si cang. Nangmah tah kan Chin Ralkap CNA bawmh dingin timhcia na si cang maw? Ramchung ah a ummi mino hna kan miphun le kan ram caah meithal tlaih in raldoh dingah timhcia na si cang maw? Ramleng um kan chin miphun hna tah, CNA caah phaisa zeizatdah thawh dingin timhcia na si cang?\nCNA le Kawlralkap an i kah taktak ko ahcun Mizoram ah kan miphun tampi an zam lai. Zohkhanh le kilkawi an hau cang lai. Kan ralkap caah meithal le kuanzen cawk a hau lai. Cutikah atu hin timhcia na si cang maw? Timhcia na si ahcun comment ah timhcia bak ka si tiah rak langhter. Tlangcung miphun hriamtlai vialte hna i fonh in Kawlralkap hi thuat an timh cang hna.\nAtu hi tlangcung mi kan caah cun caan ttha taktak asi. Fawitein kawlralkap an lung kan dong kho. Kanmah tein uknak kan hmuh khawhnak ding ahcun biatak tein kan thaazaang chuahcio hna usih. Vawlei cung ramkip ah a ummi Chin miphun vialte hna timhcia nan si cang maw? Kan ram le kan miphun caah. Note: Mah cabia hi cafang tlawmpal kan remhmi a um i, cu chungah aruahzia rak kan thiam hram uh. Credit: TCS\nTHANTLANG, HAKHA AH KAWLRALKAP NIH AN TLEIH MI HNA


RALHRANG PHU PHOMH DINGIN KAWL MINO AN CAWLCANG VE CANG – The Chinlung Post\nRALHRANG PHU PHOMH DINGIN KAWL MINO AN CAWLCANG VE CANG\nMay 8, 2021 admin Kawlram 0\nKawl mino pawl zong an um kho tilo, raltuk an cawng ve cang. Ralhrang ralkap cozah hrawh dingin raldoh aa timmi mino hna raldoh cawnnak cu ramri hmun pakhat ah May 7, cawn niruk ni, tuzing ah thok a si cang tiah theih a si. Hi raldoh cawnnak ah chimtu le hruaitu cu MAH sinin a zammi ralbawi Hein Taw Oo a si. Kan zatein i uah a ngah lo, kan zatein ral a domi kan si timi lungthin ngei in teinak kan hmuh tiang kan kal lai.\nThaizing niruk ni zinglei 5:00 am in 7:00 am karlak ah kan thok cang lai.Timhtuahnak ah thlakhat kan rau. Thaizing thok in a herhmi raldoh thiamnak, sii lei thiamnak le ramleng he pehtlaihnak lei thiamnak siseh seh lei thiamnak le minung pakhat le pakhat i pehtlaih thiamnak tiangin aa tel lai. Atu hi ram thatnak a duhmi thiamsang tampi kan i funtom cang tiah” tiah nizan i RFA he biaruahnak ah Ralbawi Hein Taw Oo nih a chim.\nMAH sin in a zam vemi Boci Lin Htet Aung zong nih “A biapi bik cu hi mino hna hi an lungthin a thawng. Raldoh lei ah cun thiammi an ngei lo. Raldoh hi thla 4 hrawng cawn tawnmi a si. Asinain atu cu Army ser zau kan duh caah cawn caan a tawi deuh kho. Mino hna hi a si khawh cungin an i zuam ko. Cheukhat cu siangngakchia an si.Khuapi chungah ca a cawng i ram dawtnak lungthin he raldoh aa timmi an si.\nCawn caan tawi ko hmanhseh ka doh taktak tikah lungthin thawnnak kha biapi ah chia in kan tei ko lai. Kan lungthin a thawn ahcun ralhrang hna hi a rauh hlanah kan tei ko hna lai. Hlawhtlinnak kan hmuh ko lai” tiah a chim ve. Raldoh cawng dingin a ra vemi Kawl mino pakhat nih cun hitihin a chim.Kan ram ah zalong tein kan um khawh lioah khan cun tlangcungmi hna temtuarnak kha kan rak zum lo.\nFiang tein chim ko ahcun tlangcungmi timi cu hriamnam tlaih in dohdalnak a tuahtu timi ruahnak in kan rak zoh hna. Asinain hika kan phak tikah MAH nih ralhrang tiah a rak timi tlangcungmi hna hi anmah nakin lungthin lei ah an rak sang tuk. An temtuarnak le sunghmi a rak tam tuk, chim cawk a si lo. Sul le lam, nunphung, fimcawnnak le chawkhel lei…hi vialte ah namneh le sersat an rak tong.\nTlangcungmi hna lungthin hi a thianghlim tuk. Kanmah zong lungthin thiang tein an kan don. Hi bantuk kan hmuh tikah kan lung a tha lo taktak”.Raldoh a cawngmi tlawm-tam le cawnnak hmunhma cu chim le langhter an duh rih lo tiah theih a si. Credit: TCP\nBREAKING NEWS: MINO VIALTE RALRING TEIN RAK UM DIH UH


Sacuai Zohfelnak Tahnak An Ngei I Thantlang Market Sathahnak Ralrin Pek An Tong – THE CHINLAND POST\nSacuai Zohfelnak Tahnak An Ngei I Thantlang Market Sathahnak Ralrin Pek An Tong\nSalai Elvis|2019 June 24| Thantlang khuachung Market Sa zuartu hna nih mizapi an herhning, an duh ning le sipin nih rikhiahpiak ning tein zuarding kong tukum June thla chung lawng ah voi hnih zohfel piak le ralrin peknak an tuah hna tiah an theih.\nJune 15 ni ah Thantlang sipin lutlai Pu Van Uk telh in tuanvo ngeitu hna nih sa zuarnak hmun zohfelnak an ngeih mi chungah Sa cawk tikah rikhaih mi cuai khat 9000 si lo in 10000 in lak lo ding kong, Sa an cawk cia mi cuai dang in zohfel piak nak, a voi hnihnak June 22 ah chekhlatnak le ralrin penak zong an ngeih hna.\n“Thantlang sa man cu cuaikhat 9000, cuaitan 4500 a si dingmi ah sa chappiak in cuaitan ah 5000 in mipi an pek mi hna hmuh khawh a si nak, cucaah cuaitan cawk a duh mi hna nih 4500 bak kha a pek awk a si lai i sa that pawl zong nih cuaitan zaka ah a nek um lo tiah 5000 in lak hrimhrim lo ding kong biahrennak an tuah. Hi biahrennak le zohfelnak nawl a ngai lo mi Sa that cu fakpi in dantatnak kan tuah hrimhrim hna lai pinah a herhningin sipin riantuan tu zong nichiar tein a hngaktu zong chiah an si lai nak kong le hi kongah sa that tu zong ralrin a herhnak kong” sipin lutlai Pu Van Za Uk nih a mahpumpak facebook Account ah a tarlangh.\n“Voksa hi cu an khiah ning tein kan zuar ko. Cuaitan tu hi a caw tu nih 5000 man in ka tuah piak a timi zong an um cun 500 a kahnak kan ngei lo caah kan in chap hna lai kan ti hna i kan chap hna caah 5000 in kan lak hna. Sa sen zong 9000 in kan zuar ko nain Sa a caw tu nih a tit that deuhnak(a phei tit) khi rak ka pe u law 10000 in kan pek hna lai a timi zong um caah an mah nih an kan ti ning 10000 in kan pek ko hna. Satil man zong a fah tuk pin ah cawk awk a har ngai, Matupi le Mizoram lei tiang te hna kan kal ve” tiah Sa that mi ah tuanvo ngeitu Nau Cung nih TCP ah a chim.\nA tu lio Thantlang Sa that mi nih Lai vok a man fah pin ah an i zat lo caah Kawl vok deuh an thah hna i zarhkhat ah vok 6 tluk an thah, Sa sen (Caw, Na, Sia) hi pum 4 tluk an thah ve. A tu lio Thantlang khuacung ah Lai vok pakhat ah 380,000 in 400,000 tiang a man phan i Sa sen a bikin Na hi sing 11 tluk hrawng a phan tiah kan theih.\nAtu bantuk in Thantlang sipin nih a luancia kum zongah voi hnih tiang ralrin an rak pek bal hna. Voi thum tiang nawl an ngeih lo ah cun an Lisence tiang chuh khawh a si. Sipin nih sa man ri khiah piak mi hna cu, Sa san le Vok cuai khat 9000, Saruh cuaikhat 5000, a chungril cuaikhat 6000, (vok chungril cuaihkhat 5000) a si i cuai a tlin le tlin lo mah nih thlai khawh a si i Sacuai a tlin lo ahcun a tanglei (Ph; 09454477440, 09440706866, 070-60096)sipin upa te sin ah phuan khawh a si tiah Sa thahnak kam ah Committee nih ca an tar.\nPrevious Luti Luannak Thate In An Tuah Lo Ahcun Hakha Khuapi A Hrawh Dih Lai\nNext Hakha Le Thantlang Khua Caankarlak Thlak In Mei A Mit Ti Lai Lo


Ahman Kho Taktak Chinmi Mimolh Bantukin Um Hlah Uh – Chin World News Evening\nAhman Kho Taktak Chinmi Mimolh Bantukin Um Hlah Uh\nDecember 30, 2019 December 30, 2019 Salai Van Hmuhning\nChin mi Mi molh bantuk in um hlah uh: Tukum Myanmar Idol, Chin mi nih kan ngah mi hi an mah kawlmi nakin kanmah Chinmi chung lila tuin kan mah le kan mah kan buai deuh hna, biachia zong in kan i ti deuh hna i cawisan i timh loin kan mah tu athlak lawng thlak kan i tim ko hna. Nan molh ning hna hi cu Mah bantuk lungput in cun zeitin hme kan tthan cho khawh hna lai. Kan mah Chin mi unau pakhat le pakhat hmanh kan i cawisan lo le kan i rem lo a sii ah cun Kawl mi nih or miphun dang nih nek kan tong peng ko lai teh!\nHibantuk kawlram ah nek atong mi hna kan mah Chin miphun hna nih hibantuk Kawlram huap in tuah mi ah kan mah Chin mi nih teinak kan lak mi hicu kan lawmhpi dih ding leh lam khi a si cuh. Money Idol nan hei ti thulh, a aw lai ee, a ttah bek ee cuu ee kha ee nan hei ti thulh, ttap thiam Lo te bang, aw lai lo bal te khi nan lo,, nan ning tal zak lo maw?\nFinal night zuamnak kha zoh tuah uh amah thiam bik a si khah!! Cun a nih cu hlasak azuam ka tein khan…zarh khat hnu zarhkhat a hlasak ning ah a idea tthat ning le a creative ning kha nan hmuh dih ko lai. A key kha a thlen thulh, a aw a kuat ter thulh, a idea mak tluk mak bik amak cu nan hmuh dih cio ko khah. Amah hlasak zuambak hi Idol / hlasak zuam ciam mam cu a sii cuh!\nMoney Idol nan hei ti rih, Myanmar Idol cu a hramthawk tein tangka in vote si lai ti cuu nan theih dih cio mi a si ko. Esther hi zeiruangah minih an vote ti hi ruat tuah uh. A ho hmanh alak ka in nan tangka herh hua ha lo ah a hmang mi nan um lai lo. Esther cu hlasak a thiam i idol pek ding hi amah ai tlak bik an ti caah minih an sian tawk cio in an tangka he an vote mi a si ko..cu caah amah nih Teinak a hmuhnak aruang cu a thiambik ko tiah a pom mi pi (fan) an tam deuh caah a siko!\nNan favorite nih a win lo ruangah phun zai len hlah uh. A vote cu pei nan dai thlang hna i an sung fom cu, cun nan favorite kha athiambik ko tiah apom mi minung (fan) an tlawm deuh ca zongah pei an sungh fom hna cu nih chuak khi nan sii dai cang hna uh. Nu tling, Pa tling nan si dih cio ko khah. khua hi “One way” lawng in ruah in chim le zai len tuah hlah uh.\nCongratulations Esther Dawt Chin Sung, nangmah cu Chin mi hmai hngalter na sii pin ah Myanmar Idol tuah mi vialte lak ah “Nu” winner a si kho mi cu nangmah lawng na sii caah tuanbia zong pahnih bak na kan ttial piak caah kan i lawmtuk na cung zongah kan in lawmh pi tuk. Credit: Chinku Hlawnceu\nWow! Benjamin Sum Cu A Rum Cang Ko Lai Hiteh Zeiruangah Dah Hibantuk Hi An Tuah Piak Hnga


Sponser an pek timi kongah Ngwe Zin Hlaing nih fianhnak atuah .. – Vaurawng\nSponser an pek timi kongah Ngwe Zin Hlaing nih fianhnak atuah ..\nPosted By: vaurawng.com October 26, 2020\nMyanmar Idol zuamnak ah mipi sinah hmunhma la kho tu simi Ngwe Zin Hlaing cu an inn cu NLD asen mi zuamnak ah pakhat nak a hmuh .An inn lo athat ning le an rum ning kongah sponser an pek tin mipi nih an ti .\nHi kongah fianhnak atuah mi cu …Idol ka zuam hlan ah kan inn cu sak mi asi cang ,Sponser timi min ka theih lengmang caah ka nihchuak tuk . Minung pakhat kongkha fiang tein na theih hlan ah na ruahning in caihphai hlah .\nkan inncu Tamu khua i meithatnak zung pawng ah asi . Inn 6 kan ngei , cu bu ah kan sak cuahmah mi aum rih ..Monya ,Pyin Oo Lwin ,Mandalay,yangon ah kan sak hna , India le ramkip ah sipuazi kan tuah .\nHiti ka tial ahhin Boss ka si hlei lo , ka nu le pa ngeih mi asi . ka nu le pa kawl mi ei ka tim lo , ka ke cung tein dir ka zuam . Hi nak tam deuh theih nan duh cun ka hal ko uh ..a tu cu khuai ka chuah i ka sifak tuk lio asi …\ntin an sining cu fiang tein alangh ter .\nJapan cozah nih Ralkap pawl cu dantat dingin a chuahpi cang\nChinstate caah CM thar thim mi U Terence San Mawi Nikhuai cu a thi\nRalkap ruang ah Hakha mei that rian tuan kum (24) a nunnak a liam\nBohmo Min Aung Hlaing fapa nih lawmhnak ah tangkaa a vorh ,an nih caah cun mu..(video)\nZumhnak kan unau Karen Pastor hna nih duh lonak an langh ter cang …


Midang Intuarnak Cungah Siaherhnak Langhter | Cawn Awk Vennak Innsang\nJehovah Tehte Hna Kong Atu le Atu an Halmi Biahalnak\nBaibal Hlathlai Ṭi awk Halnak\nKan i Pumhnak\nCa rak Kan Kua\nSelect language Chin (Hakha)\nA Ummi Cauk\nVennak Innsang (Cawn awk Cauk) | 2019 March\nREL KA DUH Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Congolese Sign Language Costa Rica Kut Holh Croatia Holh Cuban Sign Language Czech Holh Czech Kut Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nCAWN AWK CAPAR 12\nMidang Intuarnak Cungah Siaherhnak Langhter\n“Pakhat le pakhat i zaangfah u.”—1 PET. 3:8.\nHLA 90 Pakhat le Pakhat Thazaang I Pe U\n1. 1 Peter 3:8 ningin kan intuarnak cungah siaherhnak a ngeimi le kan ca ṭhatnak a duhmi he kan umṭi tikah zeicah kan i nuamh?\nKAN intuarnak cungah siaherhnak a ngeimi le kan ca ṭhatnak a duhmi hna he kan umṭi tikah kan i nuam tuk. Kan ruahnak le kan intuarnak kha hngalhthiam awkah kan dirhmun ah an i umter. Kan herhmi kha an hngalh i bawmhnak kan hal hna hlan hmanhin an kan bawmh. Kan cungah ‘zaangfahnak’ * a ngeimi hna kha kan sunsak tuk hna.—1 Peter 3:8 rel.\n2. Zaangfahnak langhter awkah zeicah kan i zuam a herh?\n2 Khrihfa hna nih zawnruahnak asiloah zaangfahnak langhter kha kan duh. Asinain cutin tuah zungzal cu a fawi lo. Zeicah? Pakhatnak ah, kannih cu mitlinglo kan si. (Rom 3:23) Cucaah kan i chuahpimi mah zawn lawng ruahnak lungput kha fakpi in kan doh a hau. Kan ṭhan ning le hnulei kan sining ruang zongah zaangfahnak langhter awkah fakpi in kan i zuam a hau men lai. Pahnihnak ah, kan pawngkam mi hna lungput nih a kan iap khawh. Hi donghnak caan ah mi tampi nih midang intuarnak kha zei ah an rel lo. Mah canah annih cu “anmah zawn lawng aa ruatmi” an si. (2 Tim. 3:1, 2) Midang intuarnak cungah siaherhnak langhter dingin a hartermi mah zuamcawhnak hna tei awkah zeinihdah a kan bawmh khawh?\n3. (a) Zeitindah zaangfahnak tam deuh kan ngeih khawh? (b) Hi capar ah zei kong dah kan i ruah hna lai?\n3 Jehovah Pathian le a Fapa, Jesuh Khrih kha kan i zohchunh hna ahcun zaangfahnak tam deuh kan ngei lai. Jehovah Pathian cu dawtnak a si i midang cung siaherhnak langhternak ah zohchunh awk a ṭha bikmi a si. (1 Johan 4:8) Jesuh nih a Pa sining kha tling tein aa zohchunh. (Johan 14:9) Vawleicung a um lioah minung nih zeitindah zaangfahnak langhter khawh a si ti kha a kan hmuhsak. Hi capar ah Jehovah le Jesuh nih midang intuarnak cungah siaherhnak an langhter ning kong kha kan i ruah hmasa lai. Cun kan i zohchunh khawh hna ning kong zong kan i ruah lai.\nJehovah nih Midang cungah Siaherhnak a Langhter Ning\n4. Jehovah cu a salle intuarnak cungah siaherhnak a ngei ti kha Isaiah 63:7-9 nih zeitindah a langhter?\n4 Jehovah cu a salle intuarnak cungah siaherhnak a ngei ti kha Baibal nih a kan cawnpiak. Tahchunhnak ah, hlanlio Israel mi nih harnak a phunphun an ton tikah Jehovah cu zeitindah a um ti kha ruathmanh. “Harnak an ton chung vialte Pathian cu a lung a fak” tiah Baibal nih a ti. (Isaiah 63:7-9, NW rel.) A hnuah profet Zekhariah hmangin Jehovah nih a miphun pawl a ding loin pehtlaih an si tikah amah an pehtlaihmi bantukin a rak chim. Jehovah nih a salle kha hitin a ti hna: “Nanmah aan tawngtu hna cu keimah ka mit falai a tawngmi an si.” (Zek. 2:8, NW) Jehovah nih a miphun cungah siaherhnak a langhter ning cu thazaang petu taktak a si.\nJehovah nih Israel miphun kha Izipt ram i saltannak in a luatter hna (Catlangbu 5 zoh)\n5. Jehovah nih harnak a tongmi a salle a bawmh hna ning kha tahchunhnak pe.\n5 Jehovah nih harnak a tongmi a salle cungah zaangfahnak a ngeih lawng si loin mahnak tam deuh a rak tuah. Anmah bawmh awkah a rak tuah colh. Tahchunhnak ah, Israel mi pawl Izipt ram i sal an tan lioah an harnak le an intuarnak kha a hngalhthiam, mah nih anmah kha bawmh awkah a forh. Jehovah nih Moses kha hitin a ti: “Zeitluk in dah ka mi hna nih . . . temh innak an huah ti kha fiang tein ka hmuh cang . . . bawmhnak hal in an ainak kha ka theih. An nganfahnak cu ka hngalh dih cikcek. Izipt mi hna sinin chanh . . . awkah ka rung ṭum cang.” (Ex. 3:7, 8) Jehovah nih a miphun cungah zaangfahnak a ngeih caah saltannak in a luatter hna. Kumzabu tampi a rauh hnu, Biakammi Ram ah Israel mi cu an ral nih an rak doh hna. Jehovah nih zeitindah a lehrulh? “Annih kha a hremtu hna le vansang au in a tuahtu hna ruang i an hrum-ainak nih khan BAWIPA cu an cungah vel a ngeihter.” Atu zongah zaangfahnak nih a miphun bawmh awkah Jehovah kha a forh ṭhan. Israel mi kha an ral pawl kut in khamh awkah biaceihtu tampi a thlah hna.—Biac. 2:16, 18.\n6. Jehovah nih a ruahnak a palhmi pakhat intuarnak cungah siaherhnak a langhter ning kha tahchunhnak pe.\n6 Jehovah nih a miphun pawl ruahnak cu a palh hmanhah an intuarnak cungah siaherhnak a langhter. Jonah kong hi ruathmanh. Pathian nih Nineveh khua ah biaceihnak kong thanh dingin a thlah. An i ngaihchih tikah Pathian nih a rak hrawk ṭhan hna lo. Asinain Jonah cu Pathian biakhiahnak ruangah aa nuam lo. Nineveh khua a rawk lai tiah a chimchungmi a tlin lo caah “Jonah cu a lung a si hrimhrim lo i a thin a hung.” Asinain Jehovah cu Jonah cungah a lung a sau i a ruahnak kha thlen awkah a rak bawmh. (Jonah 3:10–4:11) A hnuah Jehovah nih a cawnpiakmi kha Jonah nih a hngalhthiam. Cucaah mah kong kha kan caah ṭial ding hmanhin Jonah kha Jehovah nih a rak hman.—Rom 15:4. *\n7. Jehovah nih a salle a pehtlaih hna ning nih zeidah a kan zumhter?\n7 A miphun a pehtlaih hna ning nih Jehovah cu a salle cungah zaangfahnak a ngeimi a si kha a kan zumhter. Pakhat cio nih kan tonmi fahnak le harnak kha a hngalh. Jehovah nih ‘minung lungthin cu a hngalh.’ (2 Chan. 6:30) Jehovah nih kan ruahnak, kan intuarnak le ri kan ngeihnak kha a hngalh. Cucaah ‘kan inkhawh leng tiangin tukforhnak cu kan cungah a tlunter lai lo.’ (1 Kor. 10:13) Mah biakam cu zeitluk in dah hnemtu a si.\nJesuh nih Midang cungah Siaherhnak a Langhter Ning\n8-10. Zeinihdah Jesuh kha midang cungah siaherhnak ngeih awkah a bawmh?\n8 Vawleicung a um lioah Jesuh cu midang cungah siaherhnak taktak a ngei. Midang cungah siaherhnak ngeih awkah Jesuh a bawmmi a kong pathum a um. Pakhatnak, a hmasa ah langhter a si bantukin Jesuh nih vancung a Pa sining kha tling tein aa zohchunh. A Pa bantukin Jesuh nih mi kha a dawt hna. Jehovah thil sermi bawmhnak ah aa nuam ko nain a hleiin Jesuh ‘aa nuamhnak cu minung hna chungah khan a si.’ (Ptb. 8:31) Dawtnak nih Jesuh kha midang intuarnak cungah siaherhnak ngeih dingin a forh.\n9 Pahnihnak, Jehovah bantukin Jesuh nih lungthin kha a hngalh khawh. Minung lungthin le intuarnak kha a hngalh khawh. (Matt. 9:4; Johan 13:10, 11) Cucaah Jesuh nih mi pawl an ngaih a chiat tukmi kha a hmuh tikah an cungah siaherhnak a ngei i a hnemh hna.—Isa. 61:1, 2; Luka 4:17-21.\n10 Pathumnak, Jesuh theng nih minung tonmi zuamcawhnak cheukhat kha a ton ve. Tahchunhnak ah, Jesuh cu sifakmi chungkhar in a ṭhangmi a si. Cawmtu a pa Josef he rian an ṭuanṭi caah pumsalei rianṭuan cu zeitluk in dah a har ti kha a hngalh. (Matt. 13:55; Mar. 6:3) Josef cu Jesuh phungchimnak rian a dongh lai te ah thih dawh a si. Cucaah dawtmi pakhat nih thihtak cu zeitluk in dah a fah ti kha Jesuh nih a hngalh. Cun Jesuh nih zumhnak aa khat lomi rualchan ngeih cu zeidah a lawh ti kha a hngalh. (Johan 7:5) Mah thil sining hna le a dang thil sining hna nih Jesuh kha minung nih an tonmi zuamcawhnak le intuarnak hna hngalhthiam awkah a bawmh.\nJesuh nih a hna a chet i a holh kho lomi pa kha mibu sinin lamhla nawn ah a kalpi i a damter (Catlangbu 11 zoh)\n11. Zeitik ah dah Jesuh siaherhnak kha a hleiin kan hmuh? Fianter. (A phaw hmanthlak zoh.)\n11 Jesuh siaherhnak kha a hleiin khuaruahhar thil a tuah lioah hmuh khawh a si. Jesuh nih khuaruahhar thil kha tuah a hauh ca men ah a tuahmi a si lo. Harnak a tongmi hna kha ‘a zaangfah’ hna caah a si. (Matt. 20:29-34; Mar. 1:40-42) Tahchunhnak ah, a hna a chet i a holh kho lomi pa kha mibu sinin lamhla nawn ah a kalpi i a damter lio asiloah nuhmeinu fapa ngeihchunte a thawhter lioah Jesuh cu zeitindah a um lai ti kha na mitthlam ah cuanter hmanh. (Mar. 7:32-35; Luka 7:12-15) Jesuh cu mah mi hna cungah zaangfahnak a ngei i anmah kha bawmh a duh hna.\n12. Jesuh nih Martha le Mary cungah zaangfahnak a ngeih kha Johan 11:32-35 nih zeitindah a langhter?\n12 Jesuh nih Martha le Mary cungah zaangfahnak a langhter. An ṭapa Lazaruh a thih lioah an ngaih a chiatmi kha a hmuh tikah “Jesuh cu a ṭap.” (Johan 11:32-35 rel.) A hawikom ṭha a thih ca men ah a ṭahmi a si lo. Lazaruh cu ka thawhter ṭhan lai ti kha a hngalh. Mah canah a dawtmi a hawile zeitluk in dah an ngaih a chiat ti kha a hngalh caah a ṭahmi a si.\n13. Jesuh cu mi cungah zaangfahnak a ngei ti hngalh cu zeicah thazaang petu a si?\n13 Jesuh cu mi cungah zaangfahnak a ngei ti hngalhnak nih thazaang a kan ngeihter. Kannih cu Jesuh bantukin mitling kan si lo ti cu a hmaan ko. Asinain midang kha zaangfahnak he a pehtlaih hna caah Jesuh kha kan dawt. (1 Pet. 1:8) Atu ah Pathian Pennak Siangpahrang in a uk cang ti hngalhnak nih thazaang a kan ngeihter. A rauhhlan ah sifah harnak vialte a donghter cang lai. Jesuh cu minung pakhat in vawlei ah a nung balmi a si caah Satan uknak nih a chuahtermi harnak le fahnak in kan luat nakhnga bawmtu ṭha bik a si. ‘Kan santlaihlonak ah kan cung i zaangfahnak a ngei khomi’ Uktu kan ngeihmi cu thluachuah taktak a si.—Heb. 2:17, 18; 4:15, 16.\nJehovah le Jesuh an Nunning kha i Zohchunh\n14. Efesa 5:1, 2 ningin kan intuarnak nih zei tuah awk ah dah a kan forh?\n14 Jehovah le Jesuh an nunning kong kan ruah tikah mah nih zaangfahnak tam deuh langhter awkah a kan forh. (Efesa 5:1, 2 rel.) Anmah bantukin lungthin kha kan hngal kho lo. Asinain midang intuarnak le herhbaunak kha hngalhthiam awkah kan i zuam. (2 Kor. 11:29) Hi vawlei i mah zawn lawng aa ruatmi hna he i lo loin ‘midang duhning kha hmuhthiam kan i zuam i kanmah duhnak lawng kha ka ruat lo.’—Fil. 2:4.\n(Catlangbu 15-19 zoh) *\n15. Ahote nih dah a hleiin zaangfahnak an langhter a herh?\n15 Khrihfa upa hna nih a hleiin zaangfahnak an langhter a hau. Jehovah tuu pawl zohkhenh awkah rian an ngei. (Heb. 13:17) Unau pawl bawmh awkah Khrihfa upa hna nih zaangfahnak an ngeih a hau. Khrihfa upa hna nih zaangfahnak kha zeitindah an langhter khawh?\n16. Zaangfahnak a ngeimi Khrihfa upa nih zeidah a tuah, mah cu zeicah a biapit?\n16 Zaangfahnak a ngeimi Khrihfa upa cu unau pawl he caan a hmangṭi. Bia a hal hna i an chimmi kha lungthin a pek i lungsau tein a ngaihpiak hna. Mah cu a hleiin tuu pakhat nih a ruahnak le a intuarnak chim a duh nain chim awkah aa harh tikah a biapi tuk. (Ptb. 20:5) Khrihfa upa pakhat nih unau pawl he lungtho tein caan a hmanṭi tikah an karlak ah zumhnak, hawikomhnak le dawtnak a um deuh.—Lam. 20:37.\n17. Khrihfa upa nih an ngeihmi ziaza lakah unau tampi nih zeidah an duh bik? Tahchunhnak pe.\n17 Unau tampi nih zaangfahnak cu Khrihfa upa ngeihmi ziaza lakah kan duh bikmi a si tiah an ti. Zeicah? Adelaide nih “a kan hngalhthiam ti hngalhnak nih anmah he biaruah kha a fawiter deuh” tiah a ti. Cun hitin a ti chap: “Anmah he bia nan i ruah tikah an in lehrulh ningin na cungah zawnruahnak an ngeih kha na hngalh khawh.” Unaupa pakhat nih aa lawmhnak kha hitin a chim: “Khrihfa upa pakhat kha ka kong ka chimh tikah a mitthli a haa dihmi kha ka hmuh. Mah kha ka lungthin ah a cam peng.”—Rom 12:15.\n18. Midang cungah zaangfahnak kha zeitindah kan langhter khawh?\n18 Zaangfahnak kha Khrihfa upa lawng nih an langhter dingmi a si lo. Kan dihlak in mah ziaza kha kan langhter khawh. Zeitin in dah? Chungkhar mi le unau pawl nih an tonmi harnak hna kha hngalhthiam awkah i zuam. Khrihfabu i kumhra fai, kum upa, a zawmi le dawtmi nih thihtaknak a tongmi hna cungah siaherhnak langhter. Zeidah an lawh ti kha hal hna. An intuarnak kong an chim tikah ṭha tein ngaihpiak hna. An sining na hngalhthiam taktak kha langhter. Na tuah khawhmi zei lam paoh in bawm hna. Cutin kan tuah tikah dawtnak taktak kan langhtermi a si.—1 Johan 3:18.\n19. Midang bawmh dingin kan i zuam tikah zeicah a tlarimi kan si a herh?\n19 Midang bawmh awkah kan i zuam tikah a tlarimi kan si a hau. Zeicah? Mi nih harnak kha lam a phunphun in an lehrulh caah a si. Mi cheukhat nih cun an tonmi buaibainak kong kha chim an duh lo. Cucaah bawmh kan duh hna hmanhah an ning a zahter khomi biahalnak kha kan hal hna awk a si lo. (1 Thes. 4:11) Midang nih an intuarnak kong a kan chimh tik hmanhah an chimmi kha a zungzal in cun kan cohlang men lai lo. Asinain mah cu anmah intuarmi a si ti kha kan hngalh a hau. Bia theih duhnak ah a khul a rangmi le biachimnak ah a khul a nuarmi kan si a hau.—Matt. 7:1; Jeim 1:19.\n20. A hnu capar ah zei kong dah kan i ruah hna lai?\n20 Khrihfabu lawngah si loin phungchimnak zongah zaangfahnak langhter kan duh. Zultu siternak rian ah zeitindah zaangfahnak kan langhter khawh? Mah kong kha a hnu capar ah kan i ruah hna lai.\nZEITINDAH NA LEH LAI?\nJehovah nih midang intuarnak cungah siaherhnak a ngeih kha zeitindah a langhter?\nJesuh nih midang intuarnak cungah siaherhnak a ngeih kha zeitindah a langhter?\nZeitindah zaangfahnak kan langhter khawh?\nHLA 130 I Ngaithiam U\n^ cat. 5 Jehovah le Jesuh cu midang intuarnak cungah siaherhnak an ngei. Hi capar ah an sinin kan cawn khawhmi kong kan i ruah hna lai. Cun zeicah zaangfahnak kan langhter a herh ti le zeitindah kan langhter khawh timi kong zong kan i ruah hna lai.\n^ cat. 1 BIAFANG FIANTERNAK: ‘Zaangfahnak’ langhter timi cu midang intuarnak hngalhthiam awkah i zuam le an intuar ningin tuar ve kha a chim duhmi a si. (Rom 12:15) Hi capar chung i ‘zaangfahnak’ le “siaherhnak” cu a sullam aa khat.\n^ cat. 6 Jehovah nih a lung a dongmi asiloah ṭihnak a ngeimi zumhfekmi pakhat cio cung zongah zaangfahnak a rak langhter. Hannah (1 Sam. 1:10-20), Elijah (1 Si. 19:1-18) le Ebed-melek (Jer. 38:7-13; 39:15-18) kong kha ruat.\n^ cat. 65 HMANTHLAK FIANTERNAK: Biakinn ah i pumhnak nih zaangfahnak langhter khawhnak caanṭha tampi a kan pek. (1) Khrihfa upa pakhat nih mino thawngthanhtu le a nu kha nem tein bia a ruah hna, (2) Pafa hna nih kum upa unaunu kha mawṭaw pawng tiang an thlah, (3) Khrihfa upa pahnih nih lamhruainak a kawlmi unaunu pakhat kha lungthin pe in a bia an ngaihpiak.\nVENNAK INNSANG (CAWN AWK CAUK)\nTipil In Awkah Zeinihdah A Ka Dawnh?\nJehovah Aw Kha Ngai\nPhungchimnak ah Zaangfahnak Langhter\nṬhatnak—Mah Ziaza Ngeih Awkah Zeitindah Naa Zuam Khawh?\nJehovah nih “Amen” Na Timi Kha A Sunsak”\nText Digital cauk download option VENNAK INNSANG (CAWN AWK CAUK) 2019 March\nVENNAK INNSANG (CAWN AWK CAUK) 2019 March


Pastor John Za Thleng; Thantlang khua an khangh than, nan inn hrawng adihlak in aciam an ti! – The Cherry Par\nPastor John Za Thleng; Thantlang khua an khangh than, nan inn hrawng adihlak in aciam an ti!\nJanuary 3, 2022 Cherry News\nJanuary 3, 2022, Thantlang khua an khangh than, nan inn hrawng adihlak in aciam an ti.\nMinung kan him le kan nun dam a biapi dawhawh! Adikmi uknak le thlennak achuahtu hi abiapi dawhawh. Pathian nih a kan zaangfah lai le kan ram, kan khua, kan inn kan lo cu, Pathian thawng in, kan sakthan te hna lai dawhawh. Nihin kan ram nih kan tonmi thihnak, sunghnak, harnak le kanghuhnak kan ton mi vialte hi Bawipa nih akan theih piak ko. Nikhatkhat cu kan ram thlennak caah santleihnak angei hrimhrim ko lai tiah kai ruahchan.\nHmailei kong ah na thin phang hlah! Abiakam alet ballo tu kan Pathian aum. Mathai 6: 25″Cucaah cun nan nunnak ding ca i nan herhmi rawl le ti kong ah le nan pum ca i nan herhmi hnipuan kong ah lungrethei awlokchong in va um hlah u, kan ti hna.\nA ngaingai ti ahcun, nunnak hi rawl nakin a biapi deuh lo maw? Cun pum zong hi hnipuan nakin a biapi deuh lo maw? 26 A zuang lengmangmi va khi zoh tuah hna u: thlaici an tuh bal lo, rawl an ṭuan bal lo, buk zongah an rawn bal lo; sihmanhsehlaw vancung i a ummi nan Pa nih a zohkhenh ko hna. A si ah, nannih cu va nakin nan biapi deuh lo maw? 27 Nan lungre a theih le nan awlok a chon thawngin nan nunnak tlawmte tal a sauter kho deuh mi aho tal nan um maw? 28\n“Cucaah zeicahdah hnipuan kong ah nan lungre a theih? Ramlak i a khomi lili pangpar khi zoh tuah hna ngat u: rian an ṭuan lo, hnipuan zong zeihmanh an i tah lo. 29 Sihmanhsehlaw hihi kan chimh hna: Siangpahrang Solomon hmanh kha, kha tluk khan a rum ko nain hi pangpar hna lak i pakhat tluk hmanh hin aa dawhmi hnipuan a ngei lo. 30\nSihmanhsehlaw ramlak ramkung, nihin ah a hring i thaizing ah meichung i an paihmi ramkung hna, a thuamhtu cu Pathian pei a si cu. Amah nih cun nannih chinchin cu thuamh loin an um hna hnga maw? Nan zumhnak a va hme hringhran dah! 31 Cucaah, ‘Khuazei in dah ka ei awk ka rawl cu ka hmuh lai, ka din awk cu ka hmuh lai, ka hnipuan cu ka hmuh lai,’ tiin lungrethei in um hlah ngat u. 32 (Hi thil hna cu Pathian bia lomi hna nih an lungre an i theihpi zungzalmi pei an si cu.) Vancung khua i a ummi nan Pa nih hi thil vialte cu nan herh dih hna ti kha a hngalh ko.\nKa thannak le fimnak ka cawnnak hmun, thatcaan ah a ka lomhpi zungzal tu le ngeihchiat caan ah lung a ka fahpi tu, a rak ka cawmtu le a ka dawtu hna umnak, Sianginn sang le kan Khrihfabu chungkhar hna inn le lo vialte vutcam ah a ciam dih ko e timi thawngtheih cu thinlung chungah fei chunh bantuk in a fak hringhren.\nDawtnak in a ka than tertu hna umnak runinn, siaherhnak le zawnruah nak ka cawnnak chungkhar hna nan lungkuai dingning le nan ngan fah dingning ka ruahah ka nunnak nih a celh hrimhrim ve lo. Nan zamnak le nan i dornak hmun cioin biangcung ah hnawhcawk loin a luangmi nan mitthli Bawipa nih a hmuh.\nTinh piakmi a kan ngeitu zong a mah Bawipa a si caah a rawk khomi le khangh khawhmi inn le lo leiah kan thinlung, ruahnak hoi lo in a rawk kho lo i a kan zamtak ballo tu Bawipa dawtnak lei tuah nan nunnak rak hoi cio hram u. Bawipa nih nan tuarmi aa cinken ko, a philh lo. A dawtnak zong a zor hlei lo i a kan zamtak bal fawn lo.\nIsiah 41:10-13-Na thin phang hlah… na sinah ka um ko. Keimah cu na Pathian ka si zeihmanh tih hlah. Kan thawnter lai i kan bawmh lai, kan huhphenh lai i kan khamh lai. Ka mi hna nan cung i a thin a hungmi cu hmaichiatnak le ningzahnak an hmu lai. Nanmah an dohtu hna cu an thi lai, nanmah cungah raldohnak a tuahmi cu vawlei in an lo lai. Keimah cu Bawipa nan Pathian ka si i thawnnak kan pek hna. “Nan thinphang hlah u. kan bawmh hna lai tiah keimah nih ka ti,” a ti. Credit: Biak Tha, John Za Thleng\n← Raltha ngaiin Min Aung Hliang sinah India nih Myanmar ah a tuan khawh chung Democracy Cozah hmuh tha’n a duhnak kong!\nHellram Nun Cawnpiaktu Thantlang Innlo Ciam →


Salai Elijah Lal Ṭan Pui Thattu Palik Nih An Tlaih Cang A Thahnak A Ruang Zong A Chim Dih – Chin World News Evening\nKalay peng kulh Miangsung khuz in meng thum aa hlahnak leithlam ah a riakmi Salai Lal Ṭan Pui kum (23) a thattu cu February ni 2 ah Kalay myo peng kulh Palik nih an tleih khawh cang tiah thawng theih a si.\nSalai Lal Ṭan Pui a thattu cu Kalay peng Thuma khuami Phu Tan a si i Satan khua nu he aa ummi an si caah anmah khua ah a ummi a si. Miangsunn khuabawi Lal Lian Mang nih a thahmi pa cu hlan deuh ah athattu pa nih a nu sin ah ka nupi he an i chawn i k zum ti lo tiah a rak ti. A hramthawk ah cun ka that lo tiah aa pheh nan atu ah cun a mah tein ka thah ko amah le mah a phuang tiah a chim.\nTuni ah mah leithlam ah Police pawl hen an va kal i zohfelnak an va tuah. Phu Tan mah mipa a thah ni ah anmah pakhat cu biasawng an tloh chih tiah achim.Hlan deuh zong ah biasawng an rak tloh bal cang.Mah a thahmi pa a riahnak ah cun a va leng. Mah ni ah cun inn lei lawi ti loin mah mipa thah timh in Faphel chung ah a it i a va hngah ko ” tiah a chim.\nCu lioah Salai Lal Ṭan Pui a nu Pi Tlem Cin cu Pee , Vankhawng le Flowers cin pah in lei ah an riak. January ni (19) ah a nu cu inn leiah a rak lang i Salai Lal Than Puai lawng lei ah a rak riak. Janaury ni 20 ah a nu cu lei ah a va kal in afapa cu um ti lo thi le hnai lawng te thlam ah a va hmuh. A fapa cu a kawl chih len i leithlam tangah a fa pa ruak cu a va hmuh. Salai cu akut dawng khat ta lei pahninh cu a tlau i a hmai le a luu ah hliamhma pa(6) a um tiah theih a si. Zalen\nA tangleiah a hlan i a konglam kan ṭialmi kan chiah chih i thil sining fiang deuh in rel ṭhan khawh a si.\nKalaymyo, Miangsung khua pawng i lo ah nam in sawhnak hliamhma hmun 6 tuarmi Salai Elijah Lal Tan Pui kum 23 cu Tangkawng 20 hringtu a nu nih a ruak in a char tiah thein a si. Thil umtu ning cu tlangval Lal Tan Pui le a nu Tlem Cin nu an lo ah mepi le purun hna tuh in lo ah cun an riak. Tangkawng 19 zaan ah Pi Tlem Cin cu loin khualei ah a tlung i afapa Salai Elijah Salai Lal Ṭan Pui lawng lo ah cun a riak. A nu Tlem Cin cu Tangkawng 20 ah lo ah cun a kal tthan i an thlam ah thi a hmuh.\nCuti i thisen a hmuh tikah an lo pa pawl cheukhat hna a auh hna i fapa Elijah Salai Lal Ṭan Pui cu an kawl. Caan saupi an kawl hnuah hmunkhat Leikuang pawngah thisen he aichiahmi Lal Tan Pui ruak cu an hmuh. Cuticun khuabawi le khua upa hna sinah an chimh hna i khuabawinle khua upa pawl nih cun palik sinah theihternak an tuah ve cawlh i Salai Lal Ṭan Pui ruak cu tuzing suimilam 12 ah vui asi cang.\nMiangsung khuami Pu Ral Lian Mang nih a chimmi cu ” Salai Elijah Salai Lal Ṭan Pui taksa cu nam in sawh le ahnak hliamhma in a khat. A hmaiah hmun 2 le a lu ah hmun 4 in nam hliamhma a tuar. Keimah hmanh nih saupi ka zoh ngam lo. Thah a si hlanah a cawpi a tlau i a kawlnak ah kiangkap mi biaalnak tete a ngei pah. A hliamhma zoh tikah biaalnak in athawkmi si dawh asi. Zeiruangah ti ahcun ahmasabik nam i an ah/tuk ah a kut in a rak kham ti theih khawh a si. A kut orhlei a kut zung pahnih a tan. Amah Salai Elijah Lal Ṭan Pui hi mi nunnem a si i mi teima ngaingai a si. Fapa ngeihchunte a si i chungkhar reithei sifak ngaingai an si” tiah a chim. Zalen


NURSE KA TTUAN CHUNGAH KAI HARH BIK MI: KATIE VAN ZI – The Chinlung Post\nNurse ka tuan chung ah harnak tampi ka tong nain kai harh cemmi Pakhat cu Na fanu, fapa, nu/pa a thaw a cat cang timi taan tak mi chungkhar thawngthanh khi a si. A luan cia mi kumkhat le cheu ahkhan zaan rian ka rak tuan bal. Zankhat cu ka zohkhenhmi ka mizaw pakhat cu zinglei nazi 1:30 hrawng ah zuun thawh ding ah a kan auh.\nKei kha chikhat te inn leng ah ka thaw kai chuah lai ka ti bak a si. Minutes 5 hmanh a rauh hlan ah an ka auh i ka van luh cu a thaw a cat thluahmah. A mah cu a thaw a dih ahcun chanh lo ding in min a thu cia mi a si i zeihmanh kan tuah piak kho lo. A ihkhun ah kan ih ter i oxygen kan pek ko nain mah ti cun caan a thaw a cat.\nA mah cu ka dam tuk cang hmaizarh cun na lawi cang lai an ka ti tiah a ka chimh i ai nuam tuk. A zuun thawh pah zong ahcun a mirh tuk ning a hmaipanh Ning le a thawn ning. Mah cu min 5 ah a thaw a cat ko. A fanu hi zeitin dah phone ka chawnh lai i zeitin dah ka hnemh lai ti khua bak khi ka ruat. Ka celh lo.\nKeimah lawng sau lak khua ka ruah i Kai hnemh hnu ah, zinglei suimilam 2 ah a fanu cu lau lengmang in ka rak chawnh. A hnemh zia zong ka rak thiam lo. A min zong a tutiang Kai chinchiah peng ko. Nurse si hi a fawi lo awh. A caan ahcun Ngakchia nausem an chuah kan hmuh hna caan zong a um i upa an thih zong kan hmuh caan hna a um. Mah bantuk ahkhin kan khing a rit tuk tawn.


AA nih India rammi telhin minung 15 a tlaih hna, tangka ting 50 zong a chuh hna | The Chin Express\nRakhine ralkap AA nih Paletwa tilawng dinhnak hlei saknak tangka ting 50 an i lak pin ah rianttuantu minung 15 (India rammi telhin) an tlaih hna. An dihlak in tu zingka sml 9 hrawng ah an thlah tthan hna tiah Chin state cozah lei biachimtu Sipin Vuanci U Soe Htet nih a chim.\nSipin Vuanci U Soe Htet nih, “India rammi telhin rianttuantu minung 15 cu zahan zaan sml 10 hnu ah an tlaih hna. Tu zingka ah tangka ting 50 le an herhmi thiri cheukhat an i lak hnu ah minung cu an thlah tthan hna. A luatmi pawl cu Paletwa khua nawl ngeitu nih an ton hna i bia an hal hna,” tiah a chim.\nPaletwa khua nichuahlei sak cuahmahmi tilawng dinhnak hlei an saknak hmun ah March 22 zaan ah AA an lut i hlei saknak caah hman dingmi tangka ting 50 an chuh hna. India rammi 7, holhlet 3 le rianttuan dang 5 (an zate minung 15) zong an tlaih hna i an kalpi hna.\nAA pawl nih an tlaihmi hna cu hlei saknak hmun in meng 1 hrawng a hlatnak Kyat Uh Wah khuate pawngah an riahter hna i tuzing ah an thlah tthan hna hi a si.\nPaletwa khua nichuahlei ah an sakmi tilawng dinhnak le hlei cu Myanmar le India ramhnih hnatlaknak in an sakmi a si. – Chin World


Lai palek pawl sin cakuat :Lai palek vialte, nan phaw le nan meithal chia cang ulaw, CDM ah lut ve cang u tiah siaherhnak he ca kan kuat hna. – Hakha Cherry\nLai palek pawl sin cakuat :Lai palek vialte, nan phaw le nan meithal chia cang ulaw, CDM ah lut ve cang u tiah siaherhnak he ca kan kuat hna. Zeicatiah, nizan le nihin ah duh lonak langhter in lam a zawhmi hna nan kah hna ning cu tapung ral a kapmi nan lo cang. Ral a domi nan lo. Mino tete nanmah kut in an nunnak a liam, ngaihchia ngai a si. Nan cal i domh ulaw, fakpi in khuaruat tungmang cio u.\nRalkap nih tanbo ah an kan hman timi zong i fiang cikcek hna ulaw, ralkap nan si lo zia kha mipi nih in hmu cang hna usih. Nan pawcawmnak ruangah nan mit nan i chinh peng rih ahcun nanmah ca lawng a si ti lo. Nan nupi le nan fale ca hrimhrim ah hmai a hngal kho ti lai lo. Minung cu pawngkam he khua a sami kan si. Nanmah caah nan zei a poi lo men lai nain, nan fale kong ruat cio tuah u.\nMinung hi paw khim lawng a za lo. Innpa chakthlang le khuami he i dawt thiam a biapi. Khuami le pawngkam minung nih rem lomi si hi thihnak in a faak deuhmi a si. Atulio Kawlram dirhmun zoh tikah mit chinh in palek rian nan i tlaihmi khi nan hmailei a “techia” lo ngaimi a si deuh. Palek ciocio ah khua a ruat deuh i, hmailei a hmu chung kho deuh paoh cu CDM an lut len cang. Rak lut ve hrimhrim u. Nan i chir hrimhrim lai lo.


KAN FALE KALNAK LAM | The Chin Foundation\nYou are here: Home About The CF KAN FALE KALNAK LAM\nComments Off on KAN FALE KALNAK LAM\nChinchiah: Mahhi hi 2006 Chin Community of Indiana (CCI) ah mino pawl kong tolreltu ka rak si lio i ka rak tialmi asi caah hlan lio ruahnak hoih in tialmi asi, atu lio thil he a rem lo deuhmi a um zong le nan kan theihthiam ka zumh. LBC Muko nih an rak chuah bal.\nRam dang kan hong pem tikah mipem dang cio pawl zei tin dah an rak um bal cio i kan nih zong zei tin dah kan um ve lai, ti cu ruah lo awk tha lo asi. America cu mipem ram a si caah zohchunh ding tam ngai kan ngei. Micheu nih izohchih kan hau lo America ahcun mah siarem ning paoh in um khawh a si ko caah kan siarem ning cio in um ko usih, kan ti men hnga. Asinain, kan fa le kong ruahah mah siarem ning paoh in um awk kan tha lo, a timi zong um ve thiam a si hnga. Zei ca tiah cun kan fale lawng hi a hong hmun dingmi an si, an mah sin lawngah a hmun dingmi thil kan chiah khawh, kan roh khawh hna caah asi.\nCalifornia ummi Tuluk Pastor Dr. Fong nih America ummi Asian pawl dirhmi biaknak bu pawl le an ithlen ning kum 30 reng lo a hlathlai hnuah Asia mi pawl American ah kan ithlen ning kong a tial. Mipem vialte American ah kan icang viar i hlanlio kum 40 hrawng lio he tahchunh ahcun American kan icanning a rang tuk cang, ati. Tahchunhnak hna cu Baibal chung i Bawi Jesuh cawnpiakmi bianabia (Mat. 13: 44-45) ah, mi pakhat nih dum chungah sui lungvar a hmuh ahcun a ngeimi vialte a zuar i cu dum cu a cawk, timi he tahchunh in mikip hi Cengkeuh lungvar [Pa-le (pearl)] a kawlmi he a kan tahchunh. Tiva ah Cengkeuh lungvar kan kawl i, vasum lei ah kan kal lengmang tikah a donghnak ahcun rili ah kan vai fon (cucu America phak he a tahchunh – lungvar tamnak). Cu rili bantuk America ahcun tihna fimnak lawngah a um khomi nga (bass), a phan tharmi pawl tahchunhnak; tifimnak he ti-alnak he a um khomi nga (salmon) kan fale Lai sinak le Mirang sinak pahnih a ngei khomi tahchunhnak; le ti-alnak lawngah a um khomi nga (Tuna) Mirang asilole Mirang pawl bantuk a simi tiin a then hna. A tial duhmi cu rili chung i caan sau kan hong um hnu ahcun Tuna bantuk kan hong si than dih hna ti khi asi.\nUpat hnu US a hong phanmi, mirang ramah a um ko nain mirang holh thiam cu chim lo a cawn hmanh a cawng huam ti lomi pawl hi tifimnak lawngah a um khomi nga bass bantuk cu kan si. Laimi pakka kan si peng ko. Laimi 100%, Mirang 00% kan si. Kan lakah Mirang pawl chungah a lut kho deuhmi le an ruahnak a ruat kho i a pom kho deuhmi pawl hi Laimi 100%, Mirang 5% – 20% hrawng kan si hnga. Kan fale a cheu hi Laimi 80% – 100% le Mirang 15% – 40% an si hnga i a cheu cu Laimi 60% – 80% le Mirang 35% – 65% hrawng an si hnga. Kha bantuk in kan fale i an fale (kan tule) a cheu cu Laimi an sinak a tlawm ngai lai i Mirang an sinak a sang chin lengmang lai. Zei caah tiah cun Mirang i icannak asiloah ithlennak (assimilation) hi a rang chin lengmang ti asi. Kan mui cu mirang a lo theng men lai lo nain kan ruahnak le kan lungthin put ning Mirang ruahnak le lungput kan ngei i anmah bantuk kan si ve i Lairam hna kan ruah khawh tuk ve lo tik khi Laimi sinak a zor i mirang sinak a sang ti duhmi cu asi. Kan tule pawl hicu vahna um nakin vasum (rili chung ti-alnak) um a duh deuhmi an si te lai. Cucu hrial awk tha lo in a simi America ram mipem pawl umtuning asi. Asian American pawl cu banhla he an tahchunh theu; a leng a eng i, a chung a rangmi bantuk kan si an ti. Kan leng ah Asian kan chung ah American.\nA si khomi cazin (khuaruah bawmtu caah)\nMirang holh thiam lomi Laimi 100% Mirang 00%\nMirang holh thiammi Laimi 100% Mirang 5% – 20%\nKan fale a cheu (group A) Laimi 80% – 100% Mirang 15% – 40%\nKan fale a cheu (group B) Laimi 60% – 80% Mirang 35% – 65%\nKan tule cu Laimi sinak a niam ngaingai lai i, Mirang sinak a sang ngaingai lai.\nAtu kanmah hmanh thil tamtuk nih a kan nenh caah Lairam kong cu chim lo Lai lei kan chung le kong hmanh kan tuaktan khawh lo bantuk in kan fale tampi zong thil tampi ruangah Lairam le Laimi kong ruat kho lo in an um ve te lai. Vulei cungah minung kan karh chin lengmang i izuamnak (competition) a sang chin lengmang. Izuamnak a san chin lengmang caah Mirang nu pawl fa an ngeih hlan in reng sang nawn a lut manh mi cu sinak kong ah an izuam tuk caah fa ngeih hmanh a tlolhmi an tam chin lengmang ti asi. Thil dang cu chim lo fa ngeih (pasal ngeih zong) hmanh a tlolhmi an um ve kho men.\nMi zei paoh vulei nih a hoih ning ti luan nih fawi chin lengmang in a kan luanpi/kalpi/fenh thluahmah peng caah duh zong duh lo zongah kan ithleng lengmang ve. Thlennak a duhlo/dohmi tu hi thanchonak dawntu le hawi lo lo ah hmuh deuh asi cang. McDonalization an ti i McDonald hmah vulei cung kakip nawn ah a um cang ti asi. Cu bantuk in America ah Tuluk rawl dawr a khat ve. Thil a karh ning a rang tuk. Ar pul Va tlangrai hmanh cozah pi nih an dan len nain thathi in an dan khawh hlan ah lo bua meitlan in ka kip ah a tlan manh theo. Americanization, globalization tiin …zation nih a kan iap ngaingai cang. Nai hrawngah a hong lar ngaimi cu Rap hla hi asi. Rap hla hmanh nih zei tluk in dah ram kip ah mino hna lungthin chungah hmunhma a lak kawh manh ning cu khuaruahhar ngai asi. America ah a no lio tein a um i an holh tha tein a thiam (holh hi a biapi cemmi pakhat a si ican/thlennak ah) i an lakah a tlumtla cangmi caah cun anmah mirang bantuk vai can/thlennak dingah zeihmanh dawn khantu an ngeih lo caah anmah sinak ngeih ding cu a fiang bakmi asi. Kawlram i a ummi Laimi, Kawl i vai can ding a fawi ning nakkhin a fawi deuh. Cu pinah mipem kan karh ning a rang chin lengmang i 2060 ahcun mirang nakin minority fonh hi kan tam deuh lai ti asi. Mipem hi tlawm te usihlaw kan mah le kan mah kan ihlum deuh ngai hnga. Asinain, kan tam tikah mah le mah kan ihlum lo deuh. Cu tikah, kan ithlen (assimilation) ning a rang khun.\nVai thlennak (assimilate) ding ahcun nupi thit le va ngeih hi a hrihhram pi pakhat asi ve. Dr. Fong cazin ning ahcun a chan khatnak (1st generation) ahcun kan mah bantuk in mah le mah ai thi-ummi an tam deuh i miphun dang he ai thi-ummi an tlawm ngai. A chan hnihnak ahcun Tuluk nu, Pilipin nu le Kuria nu 65% nih miphun dang an vat i Japan nu 50% le Vietnam nu 33% nih miphun dang an vat. A chan thumnak ahcun Tuluk nu le Pilipin nu 86% hrawng nih miphun dang an vat hna i Japan nu 63%, Kuria le Vietnam nu 100% nih miphun dang an vat hna, ti asi. Pa pawl miphun dang a thimi tu hi nu pawl he tahchunh ahcun an tlawm deuh ngaingai. A tlangpi in chan khatnak nakin chan hnihnak nih hin a let thum in miphun dang an thit-vat i a chan thumnak nih hin a let nga in an thit-vat ti, asi.\nLaimi hi ram dang kan um tikah holh kan thiam ko zongah mah bing te um i a dang te ipumh a hmang ngaimi kan si. Mipem dang tampi hna zong atu Laimi bantuk in US an phakka ahcun an mah holh lawng hmanmi ipumhkhawmhnak tete hna an rak dirh i an rak ipum khawm cio hna. New York hna ahcun Irish sang, German sang ti phun in a sang sang in an rak um hna i zei kip ah an rak tangti. Laimi zong kan ihlum khawh tawk cun kan ihlum ve. Ram dang um kongah zapi theih a simi cu Mizoram Laimi umtuning a si theu lai. Mizo holh thiam ko zongah mah tein kan ipum khawm hna. Cucu Mizo pawl nih an rem lo ngaimi asi. Kan sinah ipum ulaw tlangrian tete zong ithawh pah ve ulaw tlumtla deuh in um uh, tiah an upa pawl nih an kan ti peng nain kan duh hlei lo i a donghnak ahcun thawl le dawi te hna a chuak. Asinain, khat lei kam ah kha bantuk mah te ipumh khawmhnak nih khan mah le mah izoh khenh deuh le ithit-vat deuhnak zeimaw zat cu a chuahter ve.\nLaimi tampi America van phak cio asi tik zongah zalong tein ahopaoh ipumh khawmh khawh asi bantuk in Laiholh in Pathian biaknak bu tete an hong chuak. Biaknak hi Pathian he a kan pehtlaihnak fehtertu ah hmang loin a niamtuk i a chia bik le a thurhnawm tukmi Laimi politik bawlung chuihnak le rawlkawlnak ah kan hmanmi tuhi cu a poi ngaimi asi. Lai biaknak bu um cu a tha maw ti ahcun a tha ko an ti cio hnga. Ziah tiah cun Mirang holh a thiam lo lawngte ai si tikah Lai holh pumh cu a herh ngai in ruah khawh asi. Khat lei khel in kan fale caah hei zoh tikah a thatnak he a that lonak he a um kho. A thatnak cu, Laiholh cawnnak le Laimi he ihawikomhnak caah a tha. A that lonak lei cu, kan fale hi kan bing te lawngin kan umpi hna caah an mah lawng an um tikah lam tlaunak ah a cang sual khomi asi ve. Cupinah, hmailei a tli lengmangmi American nunnak ah kan rak si tawn ning a thingpi (Dat-pia-hawng) kha kan fale tiang kan bulter peng hna ahcun hmaifonnak, thanchonak tampi a dawn khan kho ding asi.\nLaimi tam deuh cu Mirang ram ah kan um nain Mirang sinah kan ipum bal lo, kan fale zong Mirang sinah kan pumhter bal hna lo. Cu tikah Laiholh pumhnak a um lonak hmun i kan fale anmah lawng an um tikah Mirang biakinn ah an kal hnga maw? tihi ruah a hau ve. Kan fale hi kan sinah saupi an um kho thlu lai lo. Mi cheu cu bawmhnak (scholarship) an hmuhnak sianginn paoh ah an va kal te lai. Sianginn an dih in rian tha an hmuhnak hmun paoh ah kal a hau lai (lungvar an kawl caan a phan ve lai). Cu tik ahcun Pathian a thei taktakmi an si lo ahcun kal bal lonak Mirang biakinn lei kal ding cu an caah ai hoih lo ngaingai khomi asi. Ziah ti ahcun an mah bantuk mino tete biakinn ah an kal ti lo, tar pawl sinah va kal a hau. Cu pinah atu Laiholh in kan sakmi (ZBC hla) bantuk hi Mirang biakinn ah an sak set ti lo tikah an sining a lai ngaingai lai.\nCu caah nule pa nih kan fale an kalnak ding lam hi tuan te in kan ruahpi hna i lam tha tein kan sialpiak hna a herh ngaingai. Zei ca ti ahcun, kan duh zong duh lo zongah American sinak chungah a lut ding an si caah mifim khuaruat khomi pawl hna i an fale an kil hna bantuk in kan kil ve hna a hau. Cu lo ahcun America ram cu miphun cawhhmawlh tlaunak ram ah ruahmi si caah Laimi phun mi tlawmte hi cu rau lo te ah kan tlau thlu ko hnga. Cu caah kan ithit-hruai ning le kan bu tete hna zong chan le tiluan ning hoih in siamrem langmang an hau. Siamrem lomi bu cu a thi ti a si (organizational change a hau peng). Miphun dang pawl mah holh pumhnak an ngeihmi an loh than lengmang bantuk in kan Laiholh pumhnak hna zong a si khawh ve caah Laimi ipumkhahnak (unity) caah dawntu si loin remnak le tantinak lei a kan hoih piaktu kan si lo ahcun cucu kan fale lohtlaunak ding lam ah a kan pialpi tu kan sinak ding cu a si ko hnga. Cu caah mah bu asilole mah pengtlang fak tuk in tanh i mi bu/tlang dang asilole an chungtel nih thokmi thil tha tete hna kan dohdal peng ahcun a donghnak ah mah le mah kehleng phelh kan si ko lai i kan fale lohtlaunak lam ah a hruaitu, a thattu, kan si ko lai. Cu caah zapi thannak dawntu kan si sual maw, tihi ichek cio kan hau.\nAtu cu caan kan ngei pah rih. Kan fale zong an phakka chimh an ngeih lio a si rih. Anmah te in tangka hna an kawl khawh i nule pa nak thil thei deuh i an iruah tik ahcun chimh len zongah san a tlai ti lai lo. Fale kong ahhin zapi tein tanti ahcun kan lam a tluang deuh hnga. Tanti a thatnak cu mi nih nule pa nakin kan upatmi hna bia ngaih deuh kan hmang theu. Cu kong ahcun tehte tampi khan ding a um. Kan tanti tikah kha bantuk pawngkam thil tampi nih a kan remh i thazaang a kan pek. Mah ruahnak lawng kal cun mit hmuh chungah kan tlau thluahmah ko lai. Laimi cu aa hawikom kho ngaimi kan si kan van a tha tuk. Aa bawm kho kan si, a tangti kho viar kan si. Cu caah mi fim-thiam hna nih bu le kampani lianpi pi hna ah thanchonak lei dapkhang dingin an tuah tawhmi bu (tolrel bu – guiding coalition, learning organization) cu Chin Community of Indiana zong nih a herhning in tuah dingah ruah asi. Fale ca ruah chih bu in upa tampi nih kan telpi dingin kan in sawm hna.\nKan fale sinah zei thlaici dah kan tuh lai? Zei bantuk khi dah tuah te hna seh ti kan duhmi a um maw? Zei bantuk khi dah si te hna seh ti kan duh hna? Abianaah, cathiam ter kan duh hna i an cawn dingmi kong zei hmanh kan theih lo tikah saza te he lawng a caan chuah tikah vai ceih te ko hna seh tiin chia ta loin Laimi chungah kha bantuk ruahnak a cheu khotu tampi kan um, an scholarship hmuhnak ding tiangin. Cu bantuk in sianginn khar caan ah zei bantuk cauk dah an rel lai, min thang hna fale zohchunh ding hna kong, American society kong, Laimi phun kong, Lai tuanbia, itlaihchannak, Pathian kong (youth ministry lei) tiah icheuh bauh ding tampi a um. Na fa caah tangka zei zat dah na dih cang, ti ahcun zeimaw zat cu chim khawh men lai. Ruahnak cheuh ding zeizat dah na ngeih, ti sisehlaw zei kan ti hnga. A har ngaimi a si. Cucaah ruahtinak khua khang hna usih, kanmah nak thiam deuh (expert) ruai hna usih. An ca ah 20% hrawng lawng kan bawmh khawh rua hna tiah kan ruah men hnga, cunak tam 60% tiang hmanh bawmh khawh an si men lai. Ruat ti hna usih.\nSalai Za Bik (Bawichin pa)


Georgia Secretary le Governor cu Donald Trump bia an I nautat ruangah thi dengin an mah le mah sual an iphaw cang – Thechinlungnews\nGeorgia Secretary le Governor cu Donald Trump bia an I nautat ruangah thi dengin an mah le mah sual an iphaw cang\nGeorgia State ah Senate pawl hearing an neih mi nih cun thawngpang tharhlaam tha tha a chuahpi thluamah cang. Trump nih an sin ah lunglomhnak bia zong a chim.\nDonald Trump nih Georgia Governor Bryant Kemp cu a rian in i ngawl cang seh tiah facebook ah a tial, mi tampi nih theih dih a si cang.\nGeorgia State ah thil dik lo mi hmuh thluahmah in a um cang caah Georgia State Governor le Secratary nih, zeihmanh a dik lo mi le hlennak a um lo tiah an rak chim mi le an thuhpheh mi vialte hmuh dih le theih dih a si cang caah um awk an hngal ti lo, an hmai thikhal a chuak ti a si cang.\nTrump nih full audit tuah ding in a hlankan in biatakthlak tein arak ti ko hna nain, zeiah an rak rel piak duh lo, heh tiah a rak ti chih peng ko hna. Natein Trump nawl ngai duh lo in heh tiah biatak ten an doh kalh mi vialte kha\nAtu cu an mah pahnih karlakah buainak nganpi a chuak cang i, Georgia Governor Bryant Kemp nih keimah nih Full Audit tuah cu ka duh ko, tiah a ti than cang.\nSecretary Brad Raffensperger nih a duh lo ruangah a si tiin, solhphelh bia chim in Secretary tu a puh cang. Zeibantuk thil dah a tlung lai ti cu mipi nih an zoh tthup lio pi le an I ngai cang liao a si. Source-RTK\nBe the first to comment on "Georgia Secretary le Governor cu Donald Trump bia an I nautat ruangah thi dengin an mah le mah sual an iphaw cang"


UN tang ah Organization hna nih Myanmar Min Aung Hlaing Ralkap uknak cu, acoyah bantuk in apawm piak kho rih lo, – Kawltu Team\nJune 19, 2021 Pu Tawn Mang\nFood , Agriculture Organisation nih Myanmar ralkap uknak cu (State Administrative Council) ah ai awh palai caah kalter ve ding in cakuat apek mi cu pawm piak asi lo tiah thei asi, Ralkap nih ningcang loin uknak nawl alak hnu, Feb 1 in UN tang ah Organization department dangdang hna nih Myanmar palai ding mi cu, cankhiah um lo in pawm piak lo khi asi.\nmah hi UN General Assembly tang ah World Health Organisation le International Labour Organisation hna meeting tuahnak ah an ruah cikcek hnu ah atu bantuk in biachah nak an ngeih hnu in, SAC or NUG in ai awh/palai hi pawm lo veve rih ding in biachahnak an ngei mi asi, mah kong ah hin NUG acoyah caah cun atha thiamthiam rih ko, aruang cu zei zong vialte ready asi rih lo caah chance tha asi ati.\nMyanmar ramah hin Ralkap nih mipi acoyah lak in nawl ngeihnak an lak piak hnu ah, SAC le NUG hna nih acoyah si veve bantuk in an chim mi asi, November thla ah ngeih ding mi UN General Assembly nih atuah mi Sub Committee pakhat nih an pawm deuh mi cu, acoyah an sit e lai tiin an langhter.\nAtu dirhmun ah cun, SAC le NUG hna hi FAO, WHO le ILO nih an meeting-ah tel dingin rem anti lo ve ve khi asi, zei ava si zong ah G-7 ram arum mi hna bia bang in NUG hi an support cang ko-I, Military Council cu vawlei huap Bu ngan mi hna FAO,WHO le ILO hna nih telh an senpiak rih lo hi, atu dirhmun ah cun atha rih ah ruah ko u sih.\nCre : BBC\n← China nih an bohchan bik top Nuclear Scientists chung ah mi pakhat athi, China nih poi an ti ngai ko hih!\nUnau Mizo le Manipur in Israel ram ah minung 3000 hrawng thial/resettlement asi cang, atu zong an kal cuahmah tiah thei asi, →


Thantlang in Khuahringtlang lei ah SAC Ralhrang an Kal – Hakha Cherry\nThantlang in Khuahringtlang lei ah SAC Ralhrang an Kal\nNihin zinglei ah Hakha in Thantlang lei ah SAC ralhrang minung 50 hrawng an i thawh i, nihin zinglei ah Khuahringtlang lei ah an lan, tiah thawng kan theih.\nThantlang khuami pakhat nih, “Nihin zinglei Lo in ka tlun pah ah Buva ah ka ton hna i ka thilri an ka check dih. Cun, Thlantlang khualuh lai ah bu khat he kan i tong tthan,” tiah a chim.\n“Ralkap bu 2 an si i, kee bak in Khuahringtlang lei ah an kal hna. Khuafo hna an phan cang hnga maw dik,” tiah a chim chap.\nAtu SAC ralhrang pawl an kalnak Khuahringtlang lei hi CNF Camp a umnak he cun a lampi aa ralkah deuh ngai i, zei ruang ah dah Khuahringtlang lei an kal timi fiang in theih a si lo. The Chin Journal June 7, Thantlang\nCNF le Raltuknak Hriamnam“CNF nih hin hriamnam thazaang ngai ngai an ngei lo, cu caah hi an tuahmi hi cu hmelchunhnak a si …Asinain, CNF hi Remdaihnak tuah lio ah khan ram leng um upat ṭihzahmi ramkhellei hruaitu hna ruang ah an rak lar ngai”\n29/05/2021 ah CNF le Ram Pumpi Rualremnak Cozah (NUG) nih hnatlaknak min sen an thutmi kong he pehtlai in ramkhellei dothlattu Richard Horsey nih a chim tiah Frontier Myanmar nih 30/05/2021 ah an tar.\nRichard Horsey nih hin CNF hi an cekkha tiang cun a hngal hna lai lo nain a bia hi al awk cu a um tuk rua lo tiah ka ruah. Cu he pehtlai in lung chung ah a hung chuakmi:\nCabuai cung raltuknak (remdaihnak ca ah bia i ruahnak) ah cun CNF hi Tlangcung hriamtlai phu vialte lak ah hmaisuang an rak si ko. Amah bel, cabuai cung raltuknak hlawh a cham i ram chung raltuknak chuah dawh in a um. Hi sining ah hin CNF hi an dirhmun le an thazaang zei dah a lawh hnga ti hi mi sawh sawh nih cun theih duh ko hmanh ah kan hei thei kho lai lo va si kaw um ko seh. Pakhat bel,\n“Miphun min put in hriamtlai phu ser ko ahcun cabuai cung raltuknak hriamnam lawng si lo in ram chung raltuknak hriamnam zong tlamtling deuh in ngeih a rak herh ko rua”\nNLD cozah chan, Thantlang ah tuahmi 2020 Chin Miphun Ni ah khan CNF cu biachimnak nawl hmanh an rak pe hna lo. Min Aung Hlaing nih uknak a chuh hna tik ah NLD hruainak in tuahmi NUG cozah nih rian ṭuan ṭi ding in hnatlaknak minsen a thutpi hmasabik an si ṭhan.\nRamkhel buantual ko ah hin lung thlen le hmurka thlen a rang bik ko rua.A Ruang 30/05/2021\nCDF-Mindat Lei In Miphun Le Ram Caah Nunnak Petu Minung 21


Na Ngamh Ahcun Ra Tlung Ca – The Cherry Par\nNa Ngamh Ahcun Ra Tlung Ca\nNa ral that ngai ko ah cun ziah mi phun caah na nun nak na pek ve lo chim lawng in chim tuah ngam tung lo. Meithal puah hmanh na thiam lai lo. Na ngamh ahcun van ra law hmun khat ah miphun caah kan nun pe hna uh sih na ngamh maw? (Antho Ny CNA)\nKeimah: Ngamh tuk hme teh. Zeiruangah kawl ralkap cu ka țih hna lai? Kei cu Myanmar ram chungah ka rak umnak hmun a tam tuk, a kenkip ah kai țhial. Kawl ralkap konglam hngalh na duh ahcun ka call law rak ka hal. Kaan chimh lai.\nKan ram ka rak um lio ah hin kum 2000-2006 tiang hriam tlai a țuanmi (Palik) ka si. Ka umnak cu Shan ram deuh ah a si. Palik kan si nain ralhratnak hmun a si ruangah Shan ram nichuahlei ralram ah an kan kuat i ralkap he ral kan doh ți peng. Nifatin in ral kan tu peng. Chin mi minung panga kan si i ka hawile hi Mindat le Paletwa an si. Kanmah chin mi lakah minung pakhat an tlaih i minung pakhat a el ah an kah. Cuticun kawl mi lakah kanmah panga cu kan um ve. Khoika hmun paoh ah kawl pawl nih Chin miphun namnehnak bia an chim ahcun hmaisuang ah dir in ka dohpi zungzal hna.\nHalkha ka rak i țhial ah hin laitlang palik bawizik (Police Chief) rawlchumtu pa (Si Thu) nih kan hawi, lai pa thingtan in a tuk (Chikkhat a thi, minutes 25 hrawng) i a zam diam. Rawl a chumhpiakmi palik bawizik pa nih a inn chungah a thuhter. Zeihmanh hngal loin lai le kawl an buai an ti i kawl pawl an dihlak in an chuak i lai palik pawl cu an i thup an zam dih.\nAsinain keimah nih lai (Chin) mi palik paoh ka auh dih hna i hmaisuang ah dir in laitlang palik bawizik inn ah kai kalpi hna. A inn chungah ka luhhnawh i meithal, pistol in kah a ka timh. Ka țih lo ruangah a ka kap ngam taktak lo, a pistol cu a chiah țhan i koh tuknak fung in voi nga a ka tuk hnuah Halkha palik sakhan fon a chawnh hna i kanmah lai mi tlaih ah kawl palik bokhat pa (နယ်ထိန်း ခေါင်းဆောင် ဒုရဲအုပ် ထိုက်လင်း) le a hawile minung (15 ) hrawng meithal he an ra.\nTlaih an kan timh, a bikin keimah, asinain thil sining țha tein ka chimh hna. “Nan tlaih dingmi keimah ka si lo, anmah pahnih (Palik bawizik pa le a rawlchumtu pa) khi nan tlaih dingmi hna cu an si. Mi a thah i sakhan ah theihternak tuah loin a rawlchumtu a si ruangah a inn chungah a thuhter, cucaah anmah khi nan tlaih dingmi hna cu an si. Kanmah nan kan tlaih ahcun atu nakin a buai deuh chinchin lai,” tiah ka ti hna i ahohmanh nih an kan tlai ngam ti lo. Palik bawizik pa le a rawlchumtu pa ti le an tlai ngam fawn țung hna lo i an kan kirtaak colh.\nHriamnam tlai ka țuan chungah hin khoika hmun ka umnak paoh ah kawl pawl nih Chin miphun namneh in bia an chim ahcun ka tuk doh hna. Cu ruangah voihnih thong chungah ka rak lut bal. Senthum (တပ်ကြပ်ကြီး) pa nih hin Chin mi a rak kan neek ngaingai. Cucaah kawl pawl nih Chin soh, chin paloh ti an chim peng. Cu ti an chim lengmang ruangah meithal in an karkalar i ka kah hna ruangah kuan lebang cu tam lakte ka rak cawi tawn.\nChim duhmi cu kawl ralkap le kawl miphun khi kan țih peng hna ruangah kan țihmi hna an hngalh i kanmah tu an kan namneh ngam. A taktak i dironh le ralrinnak pek le aukhuanhnawh ve i anmah nih an kan ngamh bantuk in țih loin ngamh ve le zuanhnawh ve ahcun anmah tu an con i hnuah an pil țhan. Miphun dang an si ai tiah kan țih hna i kan ruahning hna bantuk khi an rak si nemmam lo. A taktak ah an ralchia tuk ko, nan țih sawh hna i a si ko.\nChim duhmi cu CNA kha nan ra lut in khua chungah rak kap thluahmah hna u ti khi a si lo. A herh tik ahcun luh ding a si fawn ko. Țih ding a um lo, a herhnak ahcun mipi ralven le nan zawn kan in ruah hna ruangah a si ti zong chim a herh lo. Atu ram a buai lio i mipi an cawlcangh lio hi caan țha bik lio caan a si. Cucaah cun CNA leiin nan aw aan um ve seh law mipi thazaang um chin dingin le mipi nih CNA nih an kan dirkamh ko ti an hngalh i mipi nih CNA zong an in dirkamh chinchin hna nakhnga nan mui tal nan i langh awk a si. Hriamnam tlai a simi nih a herh lio caan ah kan hriamnam kan hman ngam țung lo ahcun kan rian in i phuah lawlaw i țuan loin um ah a țha deuh suaumau.\nMipi he CNA he tiin kap hnih in i dirkamh veve ah hin dakaw hmual a ngei i teinak hmuh a si cu. Halkha le Thantlang palik khi CNA nih voikhat tein ralrinnak vun pe hna u law an cawlcang ti lai lo. Cunglei an bawile nawlzulh lo țih ah tlangrian thawh in an i thawh sawh ko lai. Na fiang men ko lai. Ram le miphun ca i rian nan țuannak ah Bawipa nih in dirkamh zungzal ko hna seh. Salai K. Biak Lian Thawng\n← Suimilam pahnih tluk kan lu cungah meithal kuan pawl an zuang thluahmah\nBank Pawl An Rawk Lai Maw? →


Trump nih:Biden cu ceilak in a thuat ve cang hi’Ram nawl sermi na buar tibak sicang ko hi. – Lai Lungrawn Post\nNovember 23, 2020 November 23, 2020 admin Theihtlei\nTrump nih fak taktak in Biden cu a phomh than cang. Tutan Trump nih a phomh ning hi a fak tak tak. Tu nai te khan hi ti hin a langhter. “Zeiruang ah dah vote dik lo kong dothlat rian ka fialmi pawl nih vote dik lo a thong tampi an hmuh lio ah Joe Biden nih hin a rannak in cozah cabinet a ser hi hnawh-hnawh hnam hnam in an hmanhmawh? State 4 fawi tein a phi thlen khawhnak dirhmun a si. Hi nih Election fawi tein teinak ah a za diammi a si. Zumhnak nganpi he, Court le phungphai nih raltha tein US ithimnak i diknak an kilven khawhnak rian an tuan ka zumh.


VUN ZOH TUAH UH,TUCHUN KAWLRALKAP THILTUAH HI CELH DING BAK ASI LO – The Chinlung Post\nMay 2, 2021 admin Kawlram 0\nNLD /NAC Center ah sii a thlop lio mi HIV zawtnak a ngei mi hngakchia 3 le a dang mizaw 9 hna cu ralkap lei nih an tleih hna. Yangon Hlutdaw kuzale Daw Phyu Phyu Thin hruainak in dirhmi NLD/NAC center ah a thlop lio mi HIV zawtnak a ngei mi hngakchia 3 le a dang mizaw 9 hna cu ralkap lei nih tuni ah an tlaih hna tiah Daw Phyu Phyu Thin nih thawng thanhnak a tuah.\nHi tluk in minung khuaruahnak hmanh a ngei ti lo mi nih sii a ding cuahmah lio mi mizaw an tlaih hna i mizaw pawl cungah thil pakhat khat an can sual ah cun an mah ruang ah si lai. Hi ralhrut pawl hna caah caan sau a tang ti lo. An tuah mi that lonak vialte hi a rauh hlan ah an tem than ve dih lai caah timh cia tein um uh tiah chimh kan duh hna tiin social media ah caa a tar.\nRelchih:Minung pahnih an nunnak aliam. Tuchun Mandalay lamzawhnak ah minung an nunnak aliam tiah theih asi. Hi konghe pehtlaiin Mizzima thawngzamhnak nih alnaghter mi cu ralhrang kawlralkap phu khat a simi mipi sawhsawh thilthuam i hruk in lamzawhnak atuahmi hna cu an tthawl hna. Meithal in an kah hna caah minung pahnih an nunnak aliam.\nCulawng siloin lam zawhnak atuahmi hna cu nu pakhat telh in minung panga an tleih rih hna tiah an langhter chih. Hi konghe pehtlai in khuami minung pakhat nih a chimmi cu zingka te ah pumpak or chungkhar hna nih an i cit tawnmi or an i ngeihmi motor hmangin lampi tam nawn ah a thlithup in an hngah hna tiah a chim.\nCuticun ralhrang kawlralkap hna nih mipi thuam an i hruk i meithal he mipi hna cu an kah hna. Ralhrang pawl kahnak in minung pahnih an nunnak aliam tiah an chim. Culawng siloin 58 lam siseh 116, 117, 669 lam hna le Singpan lam ah minung panga leng an tleih rih hna tiah an thanh. Tuchun lamzawhnak ah a nunnak aliammi an tam ngai tiah theih asi. Mizzima


ENSF of Seattle, WA nih CNF/A Emergency Fund caah a tutiang bawmhnak a chuah cangmi phaisa cazin kan rak kuat/update hna. A hmasabikah na kan theihthiam nak lai, kan nawl ko hna. – Hakha Cherry\nENSF of Seattle, WA nih CNF/A Emergency Fund caah a tutiang bawmhnak a chuah cangmi phaisa cazin kan rak kuat/update hna. A hmasabikah na kan theihthiam nak lai, kan nawl ko hna.\nA tang lei hi, Chinland Club Viber Group biaruahnak ah ENSF of Seattle, WA Emergency Fund kong he pehtlai in update ca ka kuatmi hna a si.Nan zate nan dam lio a si lai tiah zumhnak ka ngei. Salai Ngun Chan Kim @PaKim ka si. ENSF of Seattle, WA Committee aiawh in nan kut kan tlaih hna. ENSF of Seattle, WA nih CNF/A Emergency Fund caah a tutiang bawmhnak a chuah cangmi phaisa cazin kan rak kuat/update hna. A hmasabikah na kan theihthiam nak lai, kan nawl ko hna.\nTuan ah cun pu Zing Cung (Chairman of CNF/A) nih Seattle, WA lei a mah pumpak in a rak tlawm khawhhah cun, Chinmi Hakha Thantlang lawng silo in, chah lei thlang lei chin hritlai kan unau pawl zong Pu Zing Cung he ton biaruahnakah an rak chuah kho lai, mipi zong an lung a tho ngai lai i, bawmhnak thazang hoihna tamdeuh a chuah kho hnga maw tiah hnabeisai nak kan ngei. Pu Zing Cung zong nih a manh lo lio pi ah siaherhnak he a rak kan tlawn kho, kan I lawm tuk.\nNain, kan ruahnak btk in thil a kal kho lo, kan lung a tha lo ngai. Kan nih Seattle lei hi Laimi a bikin Hakha Thantlang kan tlawm tuk. Cu caah i kan thazang a der ngai ko. Zeipaoh a si ah a tlawm tam ti lo in, kan si khawh tawk kan rak zuam ve ko ti tu in, rak kan theihthiam ko uh tiah kan nawl hna.\nCun, Seattle Chin Baptist Church Khrihfabu zong, mah bawmh halnak kong Khrihfa upa level in meeting voikhat an ngei cang i, hnatlak nak zong an ngei cang. Church Council meeting ah chuahpi ding in hna tlaknak an ngei. Church Council meeting cu a rauh hlan June thla chungah an ngei lai i, Church Council nih biachahnak a tuah te lai ti thawng ka von thanh chih duh hna. Mah SCBC Khrihfabu nih a kan hlutmi phaisa kan ngah hnu tu ah a zapi fonh in treasurer sinah kan rak kuat te ko hna lai tiah thawng kan thanh hna.\nMiphun le Ram caah rian nan tuannak ah Pathian tu nih van thlachuah le lei thlachuah in pe ko hna seh.Ka lawm, Salai Ngun Chan Kim @ Pa Kim Secretary ENSF of Seattle, WA\nNihin Hakha ah tlaih mi 7 an si: Kum tlinglo 2 an i tel .\nKachin ram ah Pitusit tuan dingin ralzaam hmun tiang min cazin an lak cuahmah


“Biakamnak nan tuah tikah chiatser biahrennak zeihmanh tuah hlah u”(Matt 5: 34) | Radio Veritas Asia\n“Biakamnak nan tuah tikah chiatser biahrennak zeihmanh tuah hlah u”(Matt 5: 34)\nNihin ni kan theih hnga dingmi cathiang hna; (1Kgs 19:19-21, Matt 5:33-37) chungin ruah ti ka duh mi cu kan biakam nak hna hi zei dah an si timi a si. Elisha nih Elijah hnu a zulh tikah lunglawm tein a rianttuan nak caah a hman mi cawtum hna le a thilri hna kha a chiah tak dih hna i Bawipa fial mi rianttuan awk ah Elijah hnu a rak zulh.\nKan Bawipa Jesuh Khrih nih a zultu hna a rak kawh hna lio caan zongah cu bantuk thiamthiam in an rak si ve. Bawipa vancung a kai hnu, zultu hna sin Thiang Thlarau Pathian a rungtum hnu thawngttha an chim tikah Bawipa thawngttha a rak cohlang mi hna zong nih zeibantuk ttih phannak hmanh ngeihlo in phukhat te ah Pathian an rak bia ti hna. Siangpahrang nawl hmanh el ngam in Pathian duh ning in an rak nung hna. Siangpahrang nih a nawlbia chuah mi a zul duh lo mi hna a rak thahter hna zongah zeibantuk ttih phannak hmanh an rak ngei hna lo. Bawipa fial mi rian le thawngttha caah an nunnak hmanh lunglawm tein an rak pek sian. Keimah caah timi lungput an ngei ti hna lo (Act 4:32).\nBawipa nih a kan timi cu: “Biakamnak nan tuah tikah chiatser biahrennak zeihmanh tuah hlah u”(Matt 5: 34) ah a ti. Zeicah kan ti a si ah cun minung cu palhnak chungah a tla lengmang mi kan si caah a si. Kan tuah hnga ding mi cu a kan chimhmi le fial mi lawng hi tuah ding a si ko. Chiatser biahrennak tuah hlah u a kan ti a si ah cun tuah lo ding a si ko.\n(1 Jn 4:8) “Pathian cu dawtnak a si” tiah a ti bantukin mithiang Paul zong nih dawtnak kong he pehtlai in (1 Cor 13) chungah tling ngai in a langhter ve. Kan nih cu chiatser biahrennak tuah in Khrihfa a lut mi kan si hna lo. Bawipa bia, a dawtnak kan zumh caah Khrihfa kan si hi a si. “Kan Bawipa Jesuh Khrih vel, Pa Pathian dawtnak le Thiang Thlarau he i hawikomhnak cu nan dihlak sinah um ko seh” (2 Cor 13:13) Amen.


Lemcang Thiam Minthang KhiN Zar Chi Kyaw Nih Benjamin Sum A Thih Hnawh Deng Hi Nan Ka Soisel Zongah Ka Tanh Thiamthiam Ko Lai – Chin World News Evening\nDecember 23, 2019 Salai Van Thawngpang\nKawlram mintami minthang pakhat asimi Khin Zar Chi Kyaw nih Mynmar Idol Season 4 Grand Final tiang a phanmi Benjamin Sum a ttanhnak cu Myanmar Celebrity Tv sinah a chim. A chimmi cu ” Zeibantuk paoh in an ka soisel zongah Benjamin Sum cu ka ttanh tthiamtthiam ko lai. Mipi dirhmun i a ummi kan si ve caah mipi nih cun kan duhmi cu kan ttanh khawh. Hlasakthiam kan timi cu thazaang kan pek khawh. Kan zalennak a si ve caah ahohmanh kan mawchiat hna lo. Nan ka soisel a si zongah kan ttanh tthiamtthiam ko lai” tiah Benjamin Sum a ttanhnak cu a chim.\n” Myanmar Idol ah a zuammi nu pawl zong kan ttanh tthiamtthiam hna i thazaang kan pek tthiamtthiam ve ko hna. Esther le Aye Mya Phyu zong an thiam tuk ko. Asinain Benjamin Sum cu a aw phundang te a ngeih i a cawlcangh ning zong a thiam tuk caah ka ttanhnak le thazaang ka peknak a si. An pathum in hlasak an thiam dih ruangah Mynmar Idol a cotu ding cu a vanttha bik nih a co lai” tiah a chim chap.\nMyanmar Idol vote kong an hal i a chim tthan rihmi cu ” Myanmar Idol an thawk ka tein an kalpi ning a si ruangah soisel ding zong a um lo. Tukum lawng ah vote a tuahmi an si lo ruangah chim ding ka thei lo. Minung cu kan duhmi aikhat cio lo i, kan duhmi i khat sehlaw kan i raldih hna hnga. Atu zongah Online chungah kan-an i al cio hna. Cu ruangah kei zong nih ka ttanhmi ka chim phuan ve nak a si” tiah a donghnak bik ah a chim.


A tuah tak tak cang; China caah hnunglei nam in chunh bantuk si cang\nChina mangchia, China cungah mah bantuk hi cu a tuah ngam lai lo an ti mi cu a tuah tak tak cang. China cu ramdang tampi nih an doh thluamah cang. Western allies pawl nih mah bantuk in thil an tuah lengmang cang caah China caah cung mangchia tak tak si cang ko\nChina nih Hong Kong cungah a duh ning bantuk in National Security law a passed. China nih Hong Kong mipi zalawngtein an um khawhnak ding caah a si tiah amah thiam cohnak ding caah a chim.\nNatein vawlei cungn ramkip nih China thil tuah mi cu fiangtein an thei caah tu cu a cungah a duh lo bik mi thil an tuah thluamah ve cang\nPrime Minister Scott Morrison’s nih cun Hongkongers Democracy a duh mi poah caah lam a awn piak cang hna tiah a phuan. Hong Kong in Australian ram ah pem duhmi 10,000 caah Australia ah zungzal umkhawnak lam a ser piak cang\n10,000 Hong Kong passport holders, pawl an Visa a dawng hlan ah an duh ah cun zungzal in Australia ah um an duh acun umkhawnak cozah sin ah an hal lai i, Cozah nih zungzal in Australia ah um khawhnak a ser piak hna lai\nActing Immigration Minister Alan Tudge -“Hong Kong passport holders pawl cu hmung dang ah an kal duh kho men, natein Australia nih duh thimnak lam kan ser piak hna tiin a chim. China’s Foreign Ministry ni a chim ning ah cun Australia cungah dantatnak fakpi kalpi lai tiah achim. credit- The Guardians\nBe the first to comment on "A tuah tak tak cang; China caah hnunglei nam in chunh bantuk si cang"


Breaking:USA ah i thah nawn nak faktuk in a chuak hoi e’laimi rak i ralring hrimhrim uh. – Lai Lungrawn Post\nBreaking:USA ah i thah nawn nak faktuk in a chuak hoi e’laimi rak i ralring hrimhrim uh.\nNovember 23, 2020 November 23, 2020 admin World News\nTutan kan thawngpang theih mi cu lungthin a nuam hrimhrim lo biakiin chung bakah mah bantuk in i thah nawnnaka van um than hi cu lungthin a kekuai ko e.Tu naite kha California ramtthen San Jose khua palik pawl cu Grace Baptist Church an phan. Minung tam ngai nam chunh an tong i pahnih thum cu an nunnak thinphan awk tiang hliam hma fak an tong tiah cu khua Palik nih Twitter ah an ttial.\nMah kong he pehtlai in palik nih hlathlai nak an tuah cuahmah lio asi caah thawngpang fiang zong theituk asi rilo’ Hodah mi sual a si timi hi an tlaih khawh rih hna lo caah a lang rih lo. Hi biakinn pawngkam ah hohmanh i helhum rih hlah u tiah ralrin peknak an tuah.Cu caah ho poah nih i ralring cio ko hna u sih a hlei in USA um laimi zong i ralring cio hna u sih tu lio kan diarhmun hi tih a nung taktak lio asi bantuk in ho poah i ralring tein um ko hna u sih.\nRelchap ko:Trump nih fak taktak in Biden cu a phomh than cang. Tutan Trump nih a phomh ning hi a fak tak tak. Tu nai te khan hi ti hin a langhter. “Zeiruang ah dah vote dik lo kong dothlat rian ka fialmi pawl nih vote dik lo a thong tampi an hmuh lio ah Joe Biden nih hin a rannak in cozah cabinet a ser hi hnawh-hnawh hnam hnam in an hmanhmawh? State 4 fawi tein a phi thlen khawhnak dirhmun a si. Hi nih Election fawi tein teinak ah a za diammi a si. Zumhnak nganpi he, Court le phungphai nih raltha tein US ithimnak i diknak an kilven khawhnak rian an tuan ka zumh.\nVawleipi nih a kan zoh liotiah a langhter. Tutan US election cu a buai ngai ngai. Zeidek a lawh te hnga. January 20 khi US ram pi le vawleicung mipi hmai ah thim tharmi President nih biakhamnak a tuah ding khi a si. Zei ko dah chuak lai. Zei dah cang lai ti ruah chung awk a har ngai ngai. Vawleicung midea tam deuh nih hin Trump nih an huat. A kong thatlonak lei lengmang ah an merh piak. Tlawm tak tak te lawng nih dik tein a tialmi an si. Tutan US ithimnak cu a buai ngai. Trump nih fawi tein lungdonh aa tim ti lo.\nRelchap ko:Kan laipa nih fianglak in a rak phuan cang ko hi minung tampi nih President a tling lailo a si kho lailo an timi cu kan laipa nih fiangphut in a van chim dih cang ko hi a peh hi a mah tial mi an si’Trump nih atu ah taza a cuainak hna ah hin teinak hmu hmanh sehlaw President a tling kho ti lai lo nan ti maw? A tling kho tuk diam. A hlei in electoral vote (24) hmanh a hmuh chap lai.\nCuticun state cio mee thlaknak tiang dirhmun an phak ahcun Trump nih a tei ko lai. Zeicahtiah Democrat state nakin\nstate an tam deuh. Cucaah Trump lei a tangmi pawl nan lung dong hlah u! Rev. Biak Lian Vel\nTuzing:USA Election thawngpang thar’Goverment nih Biden cu teinak ca an pek cang.\nBiden:President asi an timi kha thildik a si rilo’Thawngpang fiang a chuak cang hi.


Khabib Nih C.Ronaldo Ruahnak A Rak Cheuh Mi Hi Khuaruah Har Ngai A Si Ve – Chin 11 News\nKhabib Nih C.Ronaldo Ruahnak A Rak Cheuh Mi Hi Khuaruah Har Ngai A Si Ve\nUFC Lightweight Champion minthang taktak a si mi Khabib Nurmagomedov nih C.Ronaldo hi player tha pakhat a si khawh nak hnga ding ah ruahnak a rak cheuh mi a um i cu ruahnak a rak cheuh mi zong ah a takin a hun tlin khawh caah C.Ronaldo zong nih nihin tiang ah a philh kho ve hrim lo.\nKhabib Nurmagomedov le C.Ronaldo hi neihniam tein a um mi hawikom tha an si pinah Khabib Nurmagomedov nih C.Ronaldo hi a minthat mi laksawng zong a rak pek cang mi a si. Cun 2018 kum lio zong ah khan Khabib Nurmagomedov nih C.Ronaldo fapa upa bik zong hi a raktlawn cang i laksawng zong a rak pek ve bal rih cang.\nRussia ram mi Khabib Nurmagomedov hi Global Fighting Champoinship puai ah media pawl nih interview an tuah. Cu interview ah cun C.Ronaldo kong an hal chih caah lentecelh tu pakhat a si mi nih zeibantuk lungthin le ziaza dah kan ngeih awk a si ti mi kong he pehtlai in C.Ronaldo hi ruahnak ka rak cheuh cang mi a si tiah a chim.\nKhabib Nurmagomedov nih a chim mi cu “na ngeih mi thazaang dihlak le na thawnnak vialte hmang in lente na celh tikah teinak laksawng na hmuh lai teah chuahtak le ngol tak hi cu thil har ngai a si ko lai. Lentecelh tu pakhat a si mi nih ai dinh le dinhlo kha biapi a si lo, dinh caan na phak lio teah na dinh lo a si ah cun bawlung nih an dinh taak caan a phan te lai. Caan tha na ngeih lio teah bawlung chuih hi dinhtak ko cang thangthar mino nih zohchia in an i tei hlan ah hin na minthan nak le na sining hi upat zia na thiam ah cun vawlei pi nih an philh lai lo” tiah C.Ronaldo hi ruahnak ka pek mi a si tiah Khabib Nurmagomedov nih cun a chim.


US Indiana polis Cozah Nih Laipa Salai Siang Hnin Cu Wanted An Ti Hoi — Chin Miphun Tlangau\nSeptember 3, 2021 Salai Ephraim WORLD 0\nUSA um Chinpa pakhat wanted a si hoi!Ramthumnak ah Chinmi singkhat tluk kan phan cang,fimthiamnak sang ngeimi zong tampi kan um lio ah a rak sualmi zong an um ve.Mah hi vawlei nih a chuahpi a rak si ko rua. Nain kannih Chin/Laimi chungin mah bantuk kan um cu sia arem lo ngaingai. Nizan tihni ah USA ram Collin County Sheriff Office thanhmi ah ngakchia kum 13 meithal kaptu an si tiah lunghrin mi kanmah Chinmi pa pahnih an tlaih hna thawng theih cu kan lau,kan ngaihchia cio.\nAbik in: Ramthumnak kan um tikah apakhatnak ah fale kha felfai tein zohkhenh kha nulepa rian cu si. Mizeimaw cu Tangka lawng ruat in fale khur-awmh lo kan um len tikha kan Pastors te hna hmurka in a chuak pah tawn ko.Nuva in company ah rian kan tuan,kan nunsia a rem,Innlo ttha le motor tha kan cawk pinah Chinram chungkhat kan hei bawmhchanh khawh ko hna,bank ah tangka tampi kan ikhon/chiah ko lai,nain na fa suallam a zulh I wanted a si cangah cun mah na ngeihchiah thilri chawva nih khan an hnem kho ti lo.


Thawngpang Tha: Thihdan pekmi minung cheukhat an zam kho than cang ( an zam ning hi thil mak ngai a si) – TIMES OF CHIN NEWS\nThawngpang Tha: Thihdan pekmi minung cheukhat an zam kho than cang ( an zam ning hi thil mak ngai a si)\nNizan ah ralkap lei biaceihnak nih thihdan an pekmi hna minung (19) chungin minung (17) cu an zam kho tiah thawng an thanh. Bawipa nih kilveng hram ko hna seh. Hi thawngpang hi April ni 10 ah arak cang cia mi a si. Ralhrang ralkap nih thihdan an pek mi hna hi minung pawl zei tluk in dah an chungkhat lei pawl nih an ngeihchiat pi ve hna lai mu. Cu lakah hi zat minung an zam kho hi cu thil mak taktak a si ko. Eleven Media Group.\nApril 12 ah Min Aung Hlaing naule rual, ram-ui, asiloah ralhrang nih Chin miphun hriamtlaibu a simi CNF/A cu nan camp ah kan in tlawng hna lai tiah an chimh hna. Hi kongah CNF/A upa hna cu meeting an thu colh.\nMeeting ah cun atu lioah vawleipi theih in a mualphomi le a thangchiami ralhrang rual cu maw kan camp ah cun kan luhter hna lai. A voikhatnak an rak luh kha a za cang. Tutan kan luhter hna ahcun kan mipi nih an kan zum ti lai lo, a fih in an kan fih cang lai, cucaah cun kan luhter ti hna lai lo. Kan duh lo buin an rak luh ahcun meithal kan puah a hau ko tiah CNF/A upa nih biachahnak an tuah.\nCu an biachahnak cu ralhrang sinah an thanh hna. Ralhrang lei nih cun cunglei nih an kan fialmi a si caah kan rak luh a hau ko ti phun in an chim ve. CNF/A lei nih nan rak luh ahcun meithal kan puah a hau an ti cangmi a si caah ralhrang pawl CNF/A camp i an luh taktak ahcun an i kap ko lai, ti a fiang.\nA voikhatnak ralhrang pawl CNA Camp i an luh lioah khan Chin mipi nih CNF/A kan mawhchiat, kan soisel tuk hna. Tutan tu cu luhter an duh bak ti lo, i kahnak a chuah taktak ahcun Kachin le Karen bantukin Chin mipi nih kan tuar ve ko lai. Pathian tu nih kan umpi cio hram seh.\nHi kong hi thawngpang kan theih lecangka in thawngpang vaivuan hna a si sual ah tiin Chin Post nih tuanvo ngeitu upa kan chawnh hna i thilsining an kan chimh hnuah atu bantukin mipi sinah thawngpang kan tial hi a si.Note: Chin Post nih mipi zawng ruahnak he thawngpang tha tein a zohfel dih hnu ah a post mi a si. Ralrin tein um a herh zia kha mipi nih kan theih khawhnak ding caah share i bawm cio a ahau.


2Chanrelnak 13 (2 Chronicles 13)\n1Siangpahrang Jeroboam a bawi kum hleiriat kum ah Abijah nih Judah ram kha pen hram a thawk. 2Jerusalem ah kum thum a bawi. A nu min cu Mikaiah a si, amah cu Gibeah rammi Uriel fanu a si.\n3Cun Abijah le Jeroboam karlak ah khan ralnak a um. Abijah cu miralṭha ralkap thim khunmi thong za li he raldohnak hmun ah cun an kal i Jeroboam nih khan a ṭhawngmi ralkap thim khunmi thong za riat he a rak orh ve. 4Khi tikah Efraim tlang ram i a ummi Zemaraim Tlang ah khan Abijah cu a dir i, “Maw Jeroboam le Israel mi vialte hna, ka bia thei tuah u! 5 Bawipa, Israel Pathian nih Israel mi cung i siangpahrang sinak cu David le a fapa hna sinah zungzal ca in cite biakamnak in a pek cang ti kha hngalh awk nan si lo maw? 6Asinain, Nebat fapa Jeroboam, David fapa Solomon i a sal cu a tho i a bawipa kha a doh; 7cun Rehoboam cu a no i lungthin fek a ngeih rih hlanah khan, mizeiruaramlo le santlailo pawl kha a sinah an i ṭom i Solomon fapa Rehoboam cu an doh i anih nih a rak celh hna lo.\n8“Atu cu mi tampi nan si ca le Jeroboam nih pathian an serpiakmi hna sui cawfa kha nan sinah nan i chiah hna caah nannih nih David fapa hna kut chung i Bawipa pennak cu doh awkah nan ruah. 9Nannih nih Bawipa tlangbawi hna, Aaron fapa hna le Levi mi hna kha nan dawi hna i ramdangmi hna bantukin tlangbawi nanmahte in nan i ser hna lo mei? Ahopaoh cawtum no in siseh tuukawng pasarih in siseh aa thianhmi paoh cu pathian a si ṭung lomi hna tlangbawi ah khan an cang ko. 10Sihmanhsehlaw kannih tu cu, Bawipa cu kan Pathian a si i amah cu kan hlaw lo. Bawipa rian a ṭuantu ah tlangbawi Aaron fapa hna kha kan ngei hna i an rian a ṭuantu ah Levi mi kha kan ngei hna. 11Kannih nih cun Bawipa kan Pathian nawlbia kha kan zulh caah Bawipa sinah zinglei fate le zanlei fate khangh thawinak le rim thawmi zihmui kha an pekchanh i sui thiang cabuai cungah khan hun camcinmi changreu kha an hun i zanlei fate sui meivannak tung cu a meiinn kha an alh naklai an zohkhenh; Bawipa nih a kan fialmi kha kan tuah; sihmanhsehlaw nannih nih cun amah cu nan hlawt. 12Zohhmanh u, kan hmaisuang ah Pathian cu a um i nannih doh awk i thawng thanhtu ah tlangbawi hna cu an raldohnak muko he an um. Maw Israel fale hna, Bawipa nan pupa hna Pathian cu doh hlah u, zeitintiah nan hlawhtling lai lo,” tiah a ti.\n13Jeroboam nih lamhruang ortu, an hnulei in a hun chuah hnawhtu ding hna kha a thlah hna; cucaah a ralkapbu hna cu Judah mi hna hmaiah an um i lamhruang ortu hna cu an hnulei in an um. 14Cun Judah mi nih khua an zoh tikah, zohhmanh, ral cu an hmailei he an hnulei he an um; cun Bawipa kha an auh i tlangbawi nih khan muko an tum. 15Khi tikah Judah mi hna cu raldohnak au khan an au. Cun Judah mi kha an au tikah Pathian nih Jeroboam le Israel mi vialte kha Abijah le Judah mi hna hmaiah a sunghter hna. 16Israel mi cu Judah mi hmaiah an zaam i annih cu Pathian nih an kut chungah a pek hna. 17Abijah le a mi hna nih khan tampi an thah hna; cucaah Israel mi thim ciammammi sing nga an thi. 18Cuticun Israel mi hna cu khi tan ah khan an sung i Judah mi hna nih Bawipa, an pupa hna Pathian kha an i bochan caah an tei hna. 19Cun Abijah nih Jeroboam kha a dawi i a khua kha a chuh hna: Bethel le a pawngkam khuate hna, Jeshanah le a pawngkam khuate hna le Efron le a pawngkam khuate hna. 20Abijah chan ah cun Jeroboam nih a ṭhawnnak kha a hmu ṭhan kho ti lo i Bawipa nih a tuk i a thi. 21Sihmanhsehlaw Abijah cu a ṭhawng chin lengmang. Cun nupi hleili a ṭhit hna i fapa kul le pahnih le fanu hleiruk a ngeih hna. 22Abijah tuahsernak a tang rihmi, a umtu ningcang hna le a chimmi hna cu profet Iddo ṭialmi tuanbia cauk chungah an i ṭial.